title: 2011/687/CFSP: Deċiżjoni tal-Kunsill 2011/687/PESK tal- 14 ta’ Ottubru 2011 li temenda l-Azzjoni Konġunta 2008/124/PESK dwar il-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO

text:
               15.10.2011

               MT

               Il-Ġurnal Uffiċjali tal-Unjoni Ewropea

               L 270/31

         DEĊIŻJONI TAL-KUNSILL 2011/687/PESK
   tal-14 ta’ Ottubru 2011
   li temenda l-Azzjoni Konġunta 2008/124/PESK dwar il-Missjoni tal-Unjoni Ewropea għall-Istat tad-Dritt fil-Kosovo (1), EULEX KOSOVO
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28 u 43(2) tiegħu,
   Billi:

               (1)

               Fl-4 ta’ Frar 2008, il-Kunsill adotta l-Azzjoni Konġunta 2008/124/PESK (2).

               (2)

               Fid-9 ta’ Ġunju 2009, il-Kunsill adotta l-Azzjoni Konġunta 2009/445/PESK (3), li emendat l-Azzjoni Konġunta 2008/124/PESK billi żiedet l-ammont ta’ referenza finanzjarja li jkopri n-nefqa tal-Missjoni tal-Unjoni Ewropea għall-Istat tad-Dritt fil-Kosovo (“EULEX KOSOVO”) sal-iskadenza tal-Azzjoni Konġunta 2008/124/PESK.

               (3)

               Fit-8 ta’ Ġunju 2010, il-Kunsill adotta d-Deċiżjoni 2010/322/PESK (4), li emendat u estendiet l-Azzjoni Konġunta 2008/124/PESK għal perijodu ta’ sentejn sal-14 ta’ Ġunju 2012, u stabbiliet l-ammont ta’ referenza finanzjarja sal-14 ta’ Ottubru 2010.

               (4)

               L-ammont ta’ referenza finanzjarja previst fid-Deċiżjoni tal-Kunsill 2010/619/PESK, tal-15 ta’ Ottubru 2010, li temenda l-Azzjoni Konġunta 2008/124/PESK dwar il-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO (5) bl-intenzjoni li jkopri n-nefqa relatata tal-EULEX KOSOVO sal-14 ta’ Ottubru 2011 għandu jkopri l-perijodu sal-14 ta’ Diċembru 2011.

               (5)

               Il-EULEX KOSOVO ser tiġi kondotta fil-kuntest ta’ sitwazzjoni li tista’ tiddeterjora u tista’ twaqqaf milli jintlaħqu l-objettivi tal-politika estera u ta’ sigurtà komuni kif stabbilit fl-Artikolu 21 tat-Trattat.

               (6)

               L-Azzjoni Konġunta 2008/124/PESK għandha tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   L-Artikolu 16(1) tal-Azzjoni Konġunta 2008/124/PESK hija b’dan sostitwita kif ġej:

      “1.   L-ammont ta’ referenza finanzjarja maħsub biex ikopri n-nefqa tal-EULEX KOSOVO sal-14 ta’ Ottubru 2010 għandu jkun ta’ EUR 265 000 000.
      L-ammont ta’ referenza finanzjarja maħsub biex ikopri n-nefqa tal-EULEX KOSOVO mill-15 ta’ Ottubru 2010 sal-14 ta’ Diċembru 2011 għandu jkun ta’ EUR 165 000 000.
      L-ammont ta’ referenza finanzjarja għall-perijodu sussegwenti għall-EULEX KOSOVO għandu jiġi deċiż mill-Kunsill.”.

   Artikolu 2
   Din id-Deċiżjoni tidħol fis-seħħ fid-data meta tiġi adottata.

      Magħmul fi Brussell, l-14 ta’ Ottubru 2011.

            Għall-Kunsill

            Il-President

         M. DOWGIELEWICZ

      (1)  Skont ir-Riżoluzzjoni tal-Kunsill tas-Sigurtà tan-Nazzjonijiet Uniti 1244 (1999)

      (2)  ĠU L 42, 16.2.2008, p. 92.

      (3)  ĠU L 148, 11.6.2009, p. 33.

      (4)  ĠU L 145, 11.6.2010, p. 13.

      (5)  ĠU L 272, 16.10.2010, p. 19.


title: 2004/617/KE: Deċiżjoni tal-Kunsill tal- 11 ta’ Awwissu 2004 dwar il-konklużjoni ta' Ftehim fil-forma ta' Skambju ta' Ittri bejn il-Komunità Ewropea u l-Indja skond l-Artikolu XXVIII tal-GATT 1994 dwar il-modifika ta' konċessjonijiet fir-rigward tar-ross previsti fl-Iskeda CXL tal-KE annessa mal-GATT 1994

text:
               31.12.2008

               MT

               Il-Ġurnal Uffiċjali ta’ l-Unjoni Ewropea

               L NaN/27

      DEĊIŻJONI TAL-KUNSILL

   tal-11 ta’ Awwissu 2004
   dwar il-konklużjoni ta' Ftehim fil-forma ta' Skambju ta' Ittri bejn il-Komunità Ewropea u l-Indja skond l-Artikolu XXVIII tal-GATT 1994 dwar il-modifika ta' konċessjonijiet fir-rigward tar-ross previsti fl-Iskeda CXL tal-KE annessa mal-GATT 1994
   (2004/617/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 flimkien ma' l-ewwel sentenza ta' l-ewwel subparagrafu ta' l-Artikolu 300(2) tiegħu,
   Wara li kkunsidra l-proposta mill-Kummissjoni,
   Billi:

               (1)

               Fis-26 ta' Ġunju 2003, il-Kunsill awtorizza lill-Kummissjoni biex tiftaħ negozjati taħt l-Artikolu XXVIII tal-GATT 1994 bil-ħsieb li jiġu mmodifikati ċerti konċessjonijiet għar-ross. Għaldaqstant, il-Kommunità nnotifikat lid-WTO fit-2 ta' Lulju 2003 bl-intenzjoni tagħha li timmodifika ċerti konċessjonijiet fl-Iskeda CXL tal-KE.

               (2)

               In-negozjati tmexxew mill-Kummissjoni b’konsultazzjoni mal-Kumitat stabbilit bl-Artikolu 133 tat-Trattat u fil-qafas tad-direttivi ta' negozjar maħruġa mill-Kunsill.

               (3)

               Il-Kummissjoni nnegozjat ma' l-Istati Uniti ta' l-Amerika, li għandha interess prinċipali fil-forniment tal-prodotti tal-kodiċi HS 1006 20 (ross bla ħliefa) u interess sostanzjali fil-forniment tal-prodotti tal-kodiċi HS 1006 30 (ross mitħun), it-Tajlandja, li għandha interess prinċipali fil-forniment tal-prodotti tal-kodiċi HS 1006 30 (ross mitħun) u interess sostanzjali fil-forniment tal-prodotti tal-kodiċi HS 1006 20 (ross bla ħliefa) u l-Indja u l-Pakistan, li t-tnejn għandhom interess sostanzjali fil-forniment tal-prodotti tal-kodiċi HS 1006 20 (ross bla ħliefa).

               (4)

               Sabiex jiġi żgurat li l-Ftehim ikun jista' jiġi applikat bis-sħiħ sa l-1 ta' Settembru 2004 u sakemm jiġi emendat ir-Regolament tal-Kunsill (KE) Nru 1785/2003 tad-29 ta' Settembru 2003 dwar l-organizzazzjoni komuni tas-suq tar-ross (1), il-Kummissjoni għandha tiġi awtorizzata tadotta derogi temporanji minn dak ir-Regolament.

               (5)

               Il-miżuri meħtieġa għall-implimentazzjoni ta' din id-Deċiżjoni għandhom jiġu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tistabbilixxi l-proċeduri għall-eżerċizzju tas-setgħat implimentattivi mogħtija lill-Kummissjoni (2).

               (6)

               Il-Kummissjoni nnegozjat b'suċċess Ftehim fil-forma ta’ Skambju ta’ Ittri bejn il-Komunità Ewropea u l-Indja. Għalhekk, il-Ftehim għandu jiġi approvat,

         IDDECIEDA KIF GEJ:
   Artikolu 1
   Il-Ftehim fil-forma ta' Skambju ta' Ittri bejn il-Komunità Ewropea u l-Indja skond l-Artikolu XXVIII tal-GATT 1994 dwar il-modifika ta' konċessjonijiet fir-rigward tar-ross previsti fl-Iskeda CXL tal-KE annessa mal-GATT 1994 huwa b'dan approvata f'isem il-Komunità.
   It-test tal-Ftehim huwa anness ma' din id-Deċiżjoni.
   Artikolu 2
   Sa fejn ikun meħtieġ biex tippermetti l-applikazzjoni sħiħa ta' dan il-Ftehim sa l-1 ta' Settembru 2004, il-Kummissjoni tista' tidderoga mir-Regolament (KE) Nru 1785/2003, skond il-proċedura msemmija fl-Artikolu 3(2) ta' din id-Deċiżjoni, sakemm dak ir-Regolament jiġi emendat iżda mhux aktar tard mit-30 ta' Ġunju 2005.
   Artikolu 3
   1.   Il-Kummissjoni għandha tkun assistita mill-Kumitat ta' Tmexxija għaċ-Ċereali stabbilit bl-Artikolu 25 tar-Regolament tal-Kunsill (KE) Nru 1784/2003 tad-29 ta' Settembru 2003 dwar l-organizzazzjoni komuni tas-suq fiċ-ċereali (3).
   2.   Fejn issir referenza għal dan il-paragrafu, għandhom japplikaw l-Artikoli 4 u 7 tad-Deċiżjoni 1999/468/KE.
   Il-perijodu previst fl-Artikolu 4(3) tad-Deċiżjoni 1999/468/KE għandu jkun ta' xahar.
   3.   Il-Kumitat għandu jadotta r-Regoli ta' Proċedura tiegħu.
   Artikolu 4
   Il-President tal-Kunsill huwa b'dan awtorizzat jinnomina l-persuna(i) bis-setgħa li t(j)iffirma(w) il-Ftehim sabiex tintrabat il-Komunità (4).

      Magħmul fi Brussell, 11 ta’ Awwissu 2004.

            Għall-Kunsill

            Il-President

         B. BOT

      (1)  ĠU L 270, 21.10.2003, p. 96.

      (2)  ĠU L 184, 17.7.1999, p. 23.

      (3)  ĠU L 270, 21.10.2003, p. 78.

      (4)  Id-data tad-dħul fis-seħħ tal-Ftehim se tiġi ppubblikata f’Il-Ġurnal Uffiċjali ta’ l-Unjoni Ewropea.

         FTEHIM FIL-FORMA TA’ SKAMBJU TA’ ITTRI BEJN IL-KOMUNITÀ EWROPEA U L-INDJA

      skond l-Artikolu XXVIII tal-GATT 1994 dwar il-modifika ta' konċessjonijiet fir-rigward tar-ross previsti fl-iskeda CXL tal-KE annessa mal-GATT 1994
      Sinjur,
      B'segwitu għan-negozjati bejn il-Komunità Ewropea (KE) u l-Indja taħt l-Artikolu XXVIII tal-GATT 1994 għall-modifika ta' konċessjonijiet fir-rigward tar-ross previsti fl-Iskeda CXL tal-KE annessa mal-Ftehim Ġenerali dwar it-Tariffi u l-Kummerċ 1994 (GATT 1994), il-KE taqbel mal-konklużjoniet kif deskritti hawn taħt.
      Reġim ta' Importazzjoni finali
      Ir-rata tariffarja għar-ross bla ħliefa (kodiċi NM 1006 20) għandha tkun ta' EUR 65/tunnellata.
      Fir-rigward tar-reġim ta' importazzjoni tar-ross bla ħliefa (kodiċi NM 1006 20 17 u 1006 20 98) tal-varjetajiet Basmati 370, Basmati 386, Tip-3 (Dehradun), Taraori Basmati (HBC-19), Basmati 217, Ranbir Basmati, Pusa Basmati u Super Basmati, ir-rata konsolidata speċifika ta' dazju tal-KE għandha tkun żero. Għal dak il-għan:

                  —

                  għandha tinħoloq sistema Komunitarja ta' kontroll fil-fruntiera bbażata fuq l-analiżi tad-DNA; L-Indja għandha tikkoopera b'mod attiv mal-KE biex tistabbilixxi tali sistema ta' kontroll u l-KE għandha tipprovdi l-assistenza teknika xierqa f'din il-materja,

                  —

                  huwa mifhum li r-ross Basmati tal-varjetajiet deskritti hawn fuq huwa prodott f'ċerti zoni ġeografiċi u li l-Indja ser tipproteġi r-ross Basmati bħala indikazzjoni ġeografika. Il-KE tilqa' applikazzjoni għall-protezzjoni bħala indikazzjoni ġeografika tar-ross Basmati taħt ir-Regolament tal-Kunsill (KEE) Nru 2081/92 ta' l-14 ta' Lulju 1992 dwar il-protezzjoni ta' l-indikazzjonijiet ġeografiċi u d-denominazzjonijiet ta' l-oriġini għal prodotti u oġġetti ta' l-ikel agrikoli (1). Il-KE għandha tipproċessa kwalunkwe tali applikazzjoni kemm jista’ jkun malajr. Il-KE għandha tipprovdi kwalunkwe assistenza teknika meħtieġa f'din il-materja.

            Arranġament Transitorju
      Mill-1 ta' Settembru 2004 u sad-data tad-dħul fis-seħħ tas-sistema Komunitarja ta' kontroll imsemmija hawn fuq, il-KE għandha tistabbilixxi reġim transitorju fir-rigward tar-ross bla ħliefa (Kodiċi NM 1006 20 17 u 1006 20 98) tal-varjetajiet deskritti hawn fuq ibbażat fuq l-elementi li ġejjin.
      Ir-rata ta' dazju applikata awtonoma tal-KE għandha tkun żero. Madankollu, jekk iseħħ disturb fis-suq, il-KE tikkonsulta ma' l-awtoritajiet kompetenti ta' l-Indja biex jintlaħaq ftehim dwar soluzzjoni xierqa. Jekk ma jintlaħaq l-ebda ftehim, il-KE tirriżerva d-dritt li terġa' lura għar-rata konsolidata ta' dazju ta' EUR 65/t għar-ross bla ħliefa (Kodiċi NM 1006 20).
      In ġenerali
      Għall-finijiet ta’ dan il-Ftehim:

                  —

                  il-KE għandha tistabbilixxi linji tariffarji separati għar-ross Basmati tal-varjetajiet indikati fil-ftehim ma' l-Indja u l-Pakistan,

                  —

                  l-awtoritajiet kompetenti Indjani għandhom ikomplu joħorġu ċ-ċertifikati ta' awtentiċità qabel il-ħruġ ta' liċenzji ta' importazzjoni, li jfisser li s-sistema attwali ta' amministrazzjoni taċ-ċertifikati ta' awtentiċità għandha tinżamm.

            Il-KE tirrikonoxxi li l-Indja għandha drittijiet ta' negozjar inizjali fir-rigward tal-konċessjonijiet speċifikati fl-ittra preżenti.
      Dan il-Ftehim għandu jiġi approvat mill-Partijiet skond il-proċeduri tagħhom stess.
      Id-dispożizzjonijiet ta' dan il-Ftehim għandhom ikunu applikabbli mill-1 ta' Settembru 2004.
      Inkunlek grat jekk tista' tikkonferma l-qbil tal-Gvern tiegħek ma' dan ta' hawn fuq.
      Nitolbok taċċetta, Sinjur, l-assigurazzjoni ta' l-ogħla stima tiegħi.

         Hecho en Bruselas, el
         V Bruselu dne
         Udfærdiget i Bruxelles, den
         Geschehen zu Brüssel am
         Brüssel,
         Έγινε στις Βρυξέλλες, στις
         Done at Brussels,
         Fait à Bruxelles, le
         Fatto a Bruxelles, addì
         Briselÿ,
         Priimta Briuselyje,
         Kelt Brüsszelben,
         Magÿmula fi Brussel,
         Gedaan te Brussel,
         Sporzÿdzono w Brukseli, dnia
         Feito em Bruxelas,
         V Bruseli
         V Bruslju,
         Tehty Brysselissä
         Utfärdat i Bryssel den

         Por la Comunidad Europea
         Za Evropské společenstvί
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Γιατην Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar
         F'isem il-Komunità Ewropea

      Sinjur,
      Għandi l-unur nikkonferma li rċevejt l-ittra tiegħek tal-lum li tgħid:
      “B'segwitu għan-negozjati bejn il-Komunità Ewropea (KE) u l-Indja taħt l-Artikolu XXVIII tal-GATT 1994 għall-modifika ta' konċessjonijiet fir-rigward tar-ross previsti fl-Iskeda CXL tal-KE annessa mal-Ftehim Ġenerali dwar it-Tariffi u l-Kummerċ 1994 (GATT 1994), il-KE taqbel mal-konklużjonijiet kif deskritti hawn taħt.
      Reġim ta' Importazzjoni finali
      Ir-rata tariffarja għar-ross bla ħliefa (Kodiċi NM 1006 20) għandha tkun ta' EUR 65/tunnellata.
      Fir-rigward tar-reġim ta' importazzjoni tar-ross bla ħliefa (Kodiċi NM 1006 20 17 u 1006 20 98) tal-varjetajiet Basmati 370, Basmati 386, Tip-3 (Dehradun), Taraori Basmati (HBC-19), Basmati 217, Ranbir Basmati, Pusa Basmati u Super Basmati, ir-rata konsolidata speċifika ta' dazju tal-KE għandha tkun żero. Għal dak il-għan:

                  —

                  għandha tinħoloq sistema Komunitarja ta' kontroll fil-fruntiera bbażata fuq l-analiżi tad-DNA; L-Indja għandha tikkoopera b'mod attiv mal-KE biex tistabbilixxi tali sistema ta' kontroll u l-KE għandha tipprovdi l-assistenza teknika xierqa f'din il-materja,

                  —

                  huwa mifhum li r-ross Basmati tal-varjetajiet deskritti hawn fuq huwa prodott f'ċerti zoni ġeografiċi u li l-Indja ser tipproteġi r-ross Basmati bħala indikazzjoni ġeografika. Il-KE tilqa' applikazzjoni għall-protezzjoni bħala indikazzjoni ġeografika tar-ross Basmati taħt ir-Regolament tal-Kunsill (KEE) Nru 2081/92 ta' l-14 ta' Lulju 1992 dwar il-protezzjoni ta' l-indikazzjonijiet ġeografiċi u d-denominazzjonijiet ta' l-oriġini għal prodotti u oġġetti ta' l-ikel agrikoli (2). Il-KE għandha tipproċessa kwalunkwe tali applikazzjoni kemm jista’ jkun malajr. Il-KE għandha tipprovdi kwalunkwe assistenza teknika meħtieġa f'din il-materja.

            Arranġament Transitorju
      Mill-1 ta' Settembru 2004 u sad-data tad-dħul fis-seħħ tas-sistema ta' kontroll tal-Komunità msemmija hawn fuq, il-KE għandha tistabbilixxi reġim transitorju fir-rigward tar-ross bla ħliefa (Kodiċi NM 1006 20 17 u 1006 20 98) tal-varjetajiet deskritti hawn fuq ibbażat fuq l-elementi li ġejjin.
      Ir-rata ta' dazju applikata awtonoma tal-KE għandha tkun żero. Madankollu, jekk iseħħ disturb fis-suq, il-KE għandha tikkonsulta ma' l-awtoritajiet kompetenti ta' l-Indja biex jintlaħaq ftehim dwar soluzzjoni xierqa. Jekk ma jintlaħaq l-ebda ftehim, il-KE tirriżerva d-dritt li terġa' lura għar rata konsolidata ta' dazju ta' EUR 65/t għar-ross bla ħliefa (kodiċi NM 1006 20).
      In ġenerali
      Għall-finijiet ta’ dan il-Ftehim:

                  —

                  il-KE għandha tistabbilixxi linji tariffarji separati għar-ross Basmati tal-varjetajiet indikati fil-ftehim ma' l-Indja u l-Pakistan,

                  —

                  l-awtoritajiet kompetenti Indjani għandhom ikomplu joħorġu ċ-ċertifikati ta' awtentiċità qabel il-ħruġ ta' liċenzji ta' importazzjoni, li jfisser li s-sistema attwali ta' amministrazzjoni taċ-ċertifikati ta' awtentiċità għandha tinżamm.

            Il-KE tirrikonoxxi li l-Indja għandha drittijiet ta' negozjar inizjali fir-rigward tal-konċessjonijiet speċifikati fl-ittra preżenti.
      Dan il-Ftehim għandu jiġi approvat mill-Partijiet skond il-proċeduri tagħhom stess.
      Id-dispożizzjonijiet ta' dan il-Ftehim għandhom ikunu applikabbli mill-1 ta' Settembru 2004.
      Inkunlek grat jekk tista' tikkonferma l-qbil tal-Gvern tiegħek ma' dan ta' hawn fuq.”
      L-Indja għandha l-unur tikkonferma l-qbil tagħha mal-kontenut ta' din l-ittra.
      Nitolbok taċċetta, Sinjur, l-assigurazzjoni ta' l-ogħla stima tiegħi.

         Done at Brussels,
         Hecho en Bruselas, el
         V Bruselu dne
         Udfærdiget i Bruxelles, den
         Geschehen zu Brüssel am
         Brüssel,
         Έγινε στις Βρυξέλλες, στις
         Fait à Bruxelles, le
         Fatto a Bruxelles, addì
         Briselÿ,
         Priimta Briuselyje,
         Kelt Brüsszelben,
         Magÿmula fi Brussel,
         Gedaan te Brussel,
         Sporzÿdzono w Brukseli, dnia
         Feito em Bruxelas,
         V Bruseli
         V Bruslju,
         Tehty Brysselissä
         Utfärdat i Bryssel den

         On behalf of India
         En nombre de la India
         Za Indii
         På Indiens vegne
         Im Namen Indiens
         India nimel
         Εξ ονόματος της Ινδίας
         Au nom de l'Inde
         Per l'India
         Indijas vārdā
         Indijos vardu
         India nevében
         Għan-nom ta’ l-Indja
         Namens India
         W imieniu Indii
         Em nome da Índia
         V mene Indie
         V imenu Indije
         Intian puolesta
         På Indiens vägnar
         F’isem l-Indja

         (1)  ĠU L 208, 24.7.1992, p. 1. Ir-Regolament kif emendat l-aħħar bir-Regolament (KE) Nru 806/2003 (ĠU L 122, 16.5.2003, p. 1).

         (2)  ĠU L 208, 24.7.1992, p. 1. Ir-Regolament kif emendat l-aħħar bir-Regolament (KE) Nru 806/2003 (ĠU L 122, 16.5.2003, p. 1).


title: 2011/31/UE: Deċiżjoni tal-Kummissjoni tad- 19 ta’ Jannar 2011 li ttemm il-proċediment kontra l-għoti ta’ sussidji fir-rigward tal-importazzjonijiet tal-aċidu tereftaliku ppurifikat u l-imluħa tiegħu li joriġinaw mit-Tajlandja

text:
               20.1.2011

               MT

               Il-Ġurnal Uffiċjali tal-Unjoni Ewropea

               L 15/17

         DEĊIŻJONI TAL-KUMMISSJONI
   tad-19 ta’ Jannar 2011
   li ttemm il-proċediment kontra l-għoti ta’ sussidji fir-rigward tal-importazzjonijiet tal-aċidu tereftaliku ppurifikat u l-imluħa tiegħu li joriġinaw mit-Tajlandja
   (2011/31/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 597/2009 tal-11 ta’ Ġunju 2009 dwar il-protezzjoni kontra importazzjonijiet sussidjati minn pajjjiżi li mhumiex membri tal-Komunità Ewropea (1) (“ir-Regolament bażiku”), u b’mod partikolari l-Artikolu 14 tiegħu,
   Wara li kkonsultat mal-Kumitat Konsultattiv,
   Billi:
   1.   PROĊEDURA

   1.1.   Tnedija

               (1)

               Fit-22 ta’ Diċembru 2009, il-Kummissjoni Ewropea (il-“Kummissjoni”) ħabbret permezz ta’ avviż ippubblikat f’Il-Ġurnal Uffiċjali tal-Unjoni Ewropea
                   (2) (“Notifika tal-inizjazzjoni”), it-tnedija ta’ proċediment tal-antidumping fir-rigward ta’ importazzjonijiet fl-Unjoni tal-aċidu tereftaliku ppurifikat u l-imluħa tiegħu (“PTA”) li joriġinaw mit-Tajlandja (“il-pajjiż ikkonċernat”).

               (2)

               Il-proċediment biex ma jingħatawx sussidji tnieda wara li tressaq ilment, fit-13 ta’ Novembru 2009, minn BP Aromatics Limited NV u CEPSA Quimica S.A. (“il-kwerelanti”) li jirrappreżentaw proporzjon kbir ħafna, f’dan il-każ ta’ iktar minn 50 % tal-produzzjoni totali tal-Unjoni ta’ PTA. L-ilment kien jinkludi evidenza prima facie ta’ għoti ta’ sussidji għall-prodott ikkonċernat li joriġina mill-pajjiż ikkonċernat u tal-ħsara materjali li tirriżulta minn dan, li kienet ikkunsidrata bħala ġustifikazzjoni tajba biżżejjed biex jitnieda proċediment.

               (3)

               Fl-istess jum, il-Kummissjoni ħabbret, permezz ta’ notifika ppubblikata f’Il-Ġurnal Uffiċjali tal-Unjoni Ewropea
                   (3), it-tnedija ta’ proċediment tal-antidumping fir-rigward ta’ importazzjonijiet fl-Unjoni ta’ PTA li joriġinaw mit-Tajlandja. Din l-investigazzjoni ntemmet permezz tad-Deċiżjoni tal-Kummissjoni 2011/32/UE (4).

               (4)

               Qabel it-tnedija tal-proċediment u skont l-Artikolu 10(7) tar-Regolament bażiku, il-Kummissjoni għarrfet lill-Gvern tat-Tajlandja li kienet irċeviet ilment dokumentat kif suppost li jallega li importazzjonijiet ta’ PTA ssussidjati li joriġinaw mit-Tajlandja kienu qed jikkawżaw ħsara materjali lill-industrija tal-Unjoni. Il-Gvern tat-Tajlandja ġie mistieden għal konsultazzjonijiet bl-għan li tiġi ċċarata s-sitwazzjoni fir-rigward tal-kontenut tal-ilment u li tintlaħaq soluzzjoni li dwarha jkun hemm qbil reċiproku. Il-Gvern tat-Tajlandja laqa’ l-offerta għall-konsultazzjonijiet u għaldaqstant saru dawn il-konsultazzjonijiet. Matul il-konsultazzjonijiet, ma setgħet tinstab l-ebda soluzzjoni bi qbil reċiproku. Madankollu, il-kummenti, fir-rigward tal-allegazzjonijiet li jinsabu fl-ilment rigward l-iskemi li mhumiex kumpensatorji, li saru mill-awtoritajiet tat-Tajlandja tqiesu kif xieraq. Waqt il-konsultazzjonijiet, tressqu sottomissjonijiet mill-Gvern tat-Tajlandja.

         1.2.   Il-partijiet ikkonċernati mill-proċediment

               (5)

               Il-Kummissjoni għarrfet uffiċjalment lill-kwerelanti, lil produtturi oħra magħrufa fl-Unjoni, lill-produtturi esportaturi magħrufa fit-Tajlandja, lir-rappreżentanti tal-pajjiż esportatur ikkonċernat u lil importaturi u utenti magħrufa, bit-tnedija tal-proċediment. Il-partijiet interessati ngħataw l-opportunità li jesprimu l-fehmiet tagħhom bil-miktub u li jitolbu smigħ fil-limitu taż-żmien stabbilit fin-Notifika tal-inizjazzjoni. Il-partijiet interessati kollha li talbu dan u li ppreżentaw raġunijiet partikolari għaliex għandhom jinstemgħu, ngħataw seduta ta’ smigħ.

               (6)

               Il-Kummissjoni bagħtet kwestjonarji lill-awtoritajiet tal-pajjiż esportatur, lill-kwerelanti, lil produtturi magħrufa oħra fl-Unjoni, lill-produtturi esportaturi magħrufa fit-Tajlandja u lill-importaturi u l-utenti magħrufa tal-prodott ikkonċernat u lill-partijiet l-oħra kollha li talbu li jintbagħtilhom kwestjonarju, fil-limitu taż-żmien stipulat fin-Notifika tal-inizjazzjoni.

               (7)

               Waslu tweġibiet għall-kwestjonarju mill-awtoritajiet tat-Tajlandja, mit-tliet esportaturi Tajlandiżi magħrufa, minn tliet produtturi tal-Unjoni, minn importaturi tal-Unjoni, u minn ħames utenti mill-Unjoni.

               (8)

               Il-Kummissjoni fittxet u vverifikat it-tagħrif kollu li qieset meħtieġ biex jiġi determinat l-għoti ta’ sussidji, il-ħsara li tirriżulta u l-interess tal-Unjoni.

               (9)

               Saru żjarat ta’ verifika fil-bini tal-awtoritajiet Statali li ġejjin:
               L-uffiċċju tal-Bord tal-Investiment, Bangkok, it-Tajlandja

               (10)

               Saru żjarat ta’ verifika fil-bini tal-kumpaniji li ġejjin:

                           (a)

                           Produtturi tal-Unjoni

                                       —

                                       BP Aromatics Limited NV, Geel, il-Belġju

                                       —

                                       CEPSA Química, S.A., Madrid, Spanja

                                       —

                                       Lotte Chemical UK Ltd (qabel kienet Artenius), Wilton, Redcar, ir-Renju Unit

                           (b)

                           Importaturi tal-Unjoni

                                       —

                                       Mitsui & Co. Benelux NV, Brussell, il-Belġju

                           (c)

                           Utenti tal-Unjoni

                                       —

                                       DSM Powder Coating Resins B.V., Zwolle, l-Olanda

                                       —

                                       M&G Polimeri Italia SPA, Patrica (Frosinone), l-Italja

                                       —

                                       NOVAPET S.A., Barbastro (Huesca), Spanja

                                       —

                                       UAB NEO Group, Klaipeda, il-Litwanja

                           (d)

                           Produtturi esportaturi fit-Tajlandja

                                       —

                                       TPT Petrochemicals Public Company Ltd., Bangkok, it-Tajlandja (minn hawn ‘il quddiem “TPT”)

                                       —

                                       TPT Petrochemicals Public Company Ltd., Rayong, it-Tajlandja (minn hawn ‘il quddiem “TPT”)

                                       —

                                       Indorama Petrochem Ltd., Rayong, it-Tajlandja (minn hawn ‘il quddiem “Indorama”)

                                       —

                                       Siam Mitsui PTA Company Ltd., Rayong, it-Tajlandja (minn hawn ‘il quddiem “SMPC”)

               (11)

               Minħabba li kemm TPT u kemm Indorama huma tal-istess kumpanija possedenti, f’dan id-dokument se ssir referenza għalihom bħala “il-grupp Indorama”.

         1.3.   Il-perjodu ta’ investigazzjoni u l-perjodu kkunsidrat

               (12)

               L-investigazzjoni tal-għoti ta’ sussidji u l-ħsara kopriet il-perjodu mill-1 ta’ Diċembru 2008 sat-30 ta’ Novembru 2009 (il-“perjodu ta’ investigazzjoni” jew “PI”). L-eżami tat-tendenzi rilevanti gћall-valutazzjoni tal-ħsara kopra l-perjodu mill-1 ta’ Jannar 2006 sa tmiem il-perjodu tal-investigazzjoni (“il-perjodu kkunsidrat”).

         2.   IL-PRODOTT IKKONĊERNAT U PRODOTT SIMILI

   2.1.   Il-prodott ikkonċernat

               (13)

               Il-prodott ikkonċernat huwa l-aċidu tereftaliku u l-imluħa tiegħu ta’ purità bil-piż ta’ 99,5 % jew iktar, li attwalment jaqa’ taħt il-kodiċi NM ex 2917 36 00 (“il-prodott ikkonċernat”).

               (14)

               Il-PTA jifforma permezz tal-purifikazzjoni tal-aċidu tereftaliku mhux ippurifikat, li hija riżultat tar-reazzjoni tal-parasillin (PX) ma’ solvent u ma’ soluzzjoni katalista.

         2.2.   Il-prodott simili

               (15)

               Il-prodott ikkonċernat u l-PTA mmanifatturat u mibjugħ fis-suq domestiku tat-Tajlandja, kif ukoll il-PTA mmanifatturat u mibjugħ fl-Unjoni mill-industrija tal-Unjoni, instab li għandhom l-istess karatteristiċi bażiċi fiżiċi u kimiċi u l-istess użi. Għalhekk, jitqies li dawn huma simili skont it-tifsira tal-Artikolu 2(c) tar-Regolament bażiku.

         3.   L-GĦOTI TA’ SUSSIDJI

   3.1.   Introduzzjoni

               (16)

               Abbażi tat-tagħrif li jinsab fl-ilment u tat-tweġibiet għall-kwestjonarju tal-Kummissjoni, l-iskemi li ġejjin, li allegatament jinvolvu l-għoti ta’ sussidji minn awtorità tal-Gvern, ġew investigati:

                           —

                           eżenzjoni jew tnaqqis fuq id-dazju tal-importazzjoni ta’ makkinarju;

                           —

                           eżenzjoni mit-taxxa fuq id-dħul tal-kumpaniji,

                           —

                           eżenzjoni mid-dazji tal-importazzjonijiet tal-materja prima u ta’ materjali essenzjali użati fil-manifattura tal-prodotti għall-esportazzjoni;

                           —

                           tnaqqis doppju minn dħul taxxabbli tal-ispejjeż tat-trasport, l-elettriku u l-ilma għal 10 snin mid-data tal-ewwel dħul mill-attività promossa;

                           —

                           tnaqqis mill-profitt nett ta’ 25 % tal-installazzjoni tal-infrastruttura tal-proġett jew tal-ispejjeż tal-bini flimkien mad-deprezzament normali;

                           —

                           kumpens għat-taxxa u d-dazju fuq l-oġġetti esportati mmanifatturati fit-Tajlandja.

         3.2.   Ġenerali

               (17)

               Att dwar il-Promozzjoni tal-Investment B.E. 2544 (“IPA”) jistabbilixxi inċentivi għall-promozzjoni tal-iżvilupp tal-ekonomija Tajlandiża. L-IPA, li huwa amministrat mill-Bord tal-Investiment tat-Tajlandja (“BOI”), jagħti l-benefiċċji li jirriżultaw mill-iskemi msemmija fit-taqsima 3.1. hawn fuq fir-rigward tal-proġetti li jikkwalifikaw. Sabiex tirċievi benefiċċji tal-IPA, kull kumpanija tibgħat applikazzjoni lill-BOI għal “Ċertifkat ta’ promozzjoni”, li jispeċifika l-oġġetti li għandhom jiġu mmanifatturati u l-benefiċċji mogħtija.

               (18)

               L-Att dwar il-Kumpens għat-Taxxa u d-Dazju fuq l-Oġġetti Esportati Mmanifatturati fir-Renju B.E. 2524 (1981) jippreskrivi l-kriterji u l-kondizzjonijiet għall-parteċipazzjoni fl-iskema ta’ kumpens għat-taxxa u d-dazju fuq il-merkanzija esportata. Din l-iskema hija amministrata mill-Ministeru Tajlandiż tal-Finanzi.

               (19)

               It-total tas-sussidji kollha kkalkolati għal kull kumpanija individwali huwa taħt il-livell limitu de minimis, jiġifieri inqas minn 2 % ad valorem. Għaldaqstant, skont l-Artikoli 14(3) u 14(5) tar-Regolament bażiku kontra l-għoti tas-sussidji, anki li kieku s-sussidji kollha inkwistjoni kienu kumpensabbli, ma seta’ jiġi imponut l-ebda dazju kontra s-sussidji fuq l-esportaturi Tajlandiżi. Minħabba s-sussidjarjetà de minimis, l-ispeċifiċità tal-iskemi tas-sussidji li ssemmew fil-premessa (16) ma ġietx eżaminata.

               (20)

               Madankollu għal finijiet ta’ ċarezza, id-dettalji tal-iskemi u r-rati ta’ sussidji korrispondenti għal kumpaniji individwali huma stabbiliti hawn taħt, mingħajr ħsara għal jekk is-sussidji humiex ikkunsidrati kumpensatorji jew le.

         3.3.   Skemi individwali

   3.3.1.   Eżenzjoni jew tnaqqis mid-dazji fuq l-importazzjonijiet ta’ makkinarju,

   (a)   Bażi Legali

               (21)

               L-Artikolu 28 tal-IPA jipprovdi l-bażi legali għal eżenwzjoni mid-dazji fuq l-importazzjonijiet tal-makkinarju. Skont din l-iskema, il-kumpaniji huma intitolati għal eżenzjoni totali mill-ħlas tad-dazju fuq l-importazzjonijiet tal-makkinarju kif approvat mill-BOI, sakemm ma jkun qed jiġi mmanifatturat jew mibni l-ebda makkinarju bħal dan, ta’ kwalità paragunabbli fit-Tajlandja. L-Artikolu 29 tal-IPA jipprovdi il-bażi legali għat-tnaqqis ta’ 50 % mid-dazji fuq il-makkinarju impurtat.

         (b)   Implimentazzjoni prattika

               (22)

               Sabiex tibbenefika minn din l-iskema, il-kumpanija għandu jkollha f’idejha Ċertifikat ta’ promozzjoni li jispeċifika li hija intitolata għal eżenzjoni jew tnaqqis mid-dazji fuq l-importazzjonijiet ta’ makkinarju skont l-Artikoli 28 u 29 tal-IPA. Id-Dipartiment tad-Dwana se jirċievi kopja tal-liċenzja u l-hekk imsejħa “Lista prinċipali ta’ Makkinarju”, li jkunu ġew approvati minn qabel mill-BOI, u meta l-makkinarju jkun se jiġi importat se jirrilaxxa dan il-makkinarju mingħajr il-ħlas tad-dazju tal-importazzjoni.

         (c)   Kalkolu tal-ammont tas-sussidju

               (23)

               Il-benefiċċju għall-esportaturi ġie kkalkulat fuq bażi tal-ammont mhux imħallas ta’ dazju dovut fuq oġġetti kapitali importati, billi dan l-ammont infirex tul perjodu li jirrifletti d-deprezzament normali ta’ oġġetti kapitali bħal dawn fl-industrija tal-prodott ikkonċernat. Ġie stabbilit li dan il-perjodu huwa ta’ 15-il sena, li huwa konformi mal-perjodi ta’ deprezzment użati mill-maġġoranza tal-kumpaniji li jimmanifatturaw il-prodott ikkonċernat, kemm fit-Tajlandja u kemm fl-UE. L-ammont ikkalkolat b’dan il-mod li jista’ jkun attribwit għall-perjodu tal-investigazzjoni ġie aġġustat billi ngħadd l-interess matul il-perjodu tal-investigazzjoni sabiex jiġi stabbilit il-benefiċċju kollu lir-reċipjent skont din l-iskema; waqt li r-rata ta’ interess kummerċjali fit-Tajlandja tul il-perjodu ta’ investigazzjoni titqies bħala adegwata. Dan l-ammont ġie allokat fuq il-bejgħ totali matul il-perjodu tal-investigazzjoni.

         (d)   Konklużjoni

               (24)

               Il-Grupp Indorama rċieva benefiċċju ta’ 0,3 %, u Siam Mitsui PTA Co., Ltd irċeviet benefiċċju ta’ 0,19 %

         3.3.2.   Eżenzjoni mit-taxxa tal-kumpaniji fuq id-dħul

   (a)   Bażi Legali

               (25)

               L-Artikolu 31 tal-IPA jipprovdi bażi legali għall-eżenzjoni mit-taxxa tal-kumpaniji fuq id-dħul. It-taxxa normali tal-kumpaniji fuq id-dħul fit-Tajlandja hija ta’ 30 %.

         (b)   Konklużjoni

               (26)

               L-ebda waħda mill-kumpaniji li ġew investigati ma bbenefikat minn din l-iskema waqt il-perjodu tal-investigazzjoni. Il-produtturi esportaturi Tajlandiżi kollha pattew għat-telf li kienu għamlu f’perjodi ta’ kontabbiltà preċedenti bil-profitti ġġenerati waqt il-perjodu tal-investigazzjoni. Din il-prattika hija permessa mill-Kodiċi tad-Dħul Tajlandiża għall-kumpaniji kollha, kemm dawk promossi mill-BOI u kemm dawk mhux promossi minnu, u ma tikkostitwixxix sussidju. Minħabba dan il-fatt il-kumpaniji investigati ma użawx l-iskema ta’ eżenzjoni mit-taxxa tal-kumpaniji fuq id-dħul.

         3.3.3.   Tnaqqis doppju mid-dħul taxxabbli tal-ispejjeż tat-trasport, l-elettriku u l-ilma għal 10 snin mid-data tal-ewwel dħul mill-attività promossa

   (a)   Bażi Legali

               (27)

               L-Artikolu 35(2) tal-IPA jistabbilixxi bażi legali għat-tnaqqis doppju mid-dħul taxxabbli tal-ispejjeż tat-trasport, l-elettriku u l-ilma għal 10 snin mid-data tal-ewwel dħul mill-attività promossa.

         (b)   Implimentazzjoni prattika

               (28)

               Sabiex tibbenefika minn din l-iskema, il-kumpanija għandu jkollha f’idejha Ċertifikat ta’ promozzjoni li jispeċifika li hija intitolata għal tnaqqis doppju mill-ispejjeż tad-dħul taxxabbli tat-trasport, l-elettriku, u l-ilma skont l-Artikolu 35(2) tal-IPA. Barra mit-tnaqqis tas-soltu tal-ispejjeż li ssemmew hawn fuq, il-kumpaniji promossi mill-BOI jistgħu jnaqqsu l-istess ammont għat-tieni darba mill-profitt tagħhom fuq iċ-ċertifikat tar-ritorn tat-taxxa. Il-kumpanija trid timla kolonna speċjali fir-ritorn tat-taxxa annwali tagħha li tkun apposta għall-attività promossa. Konsegwentement il-profitt nett taxxabbli jitnaqqas b’dan l-ammont; jew it-telf nett jiżdied b’dan l-ammont.

         (c)   Kalkolu tal-ammont tas-sussidju

               (29)

               Il-benefiċċju ta’ din l-iskema għandu jiġi kkalkolat abbażi tal-ammont imnaqqas għat-tieni darba mill-profitt nett kif jidher fir-ritorn tat-taxxa fil-kolonna speċjali għall-attivitajiet promossi. Għall-attivitajiet li ma jkunux promossi dan l-ammont għandu jkun parti mill-profitt nett suġġett għat-taxxa fuq id-dħul tal-kumpaniji, għalhekk 30 % ta’ dan l-ammont (ir-rata normali tat-taxxa tal-kumpaniji fit-Tajlandja) jifforma l-benefiċċju għall-kumpaniji. Dan l-ammont ġie allokat fuq il-bejgħ totali matul il-perjodu tal-investigazzjoni.

         (d)   Konklużjoni

               (30)

               Il-Grupp Indorama rċieva benefiċċju ta’ 0,55 %, u Siam Mitsui PTA Co., Ltd irċeviet benefiċċju ta’ 0,57 %

         3.3.4.   It-tnaqqis mill-profitt nett ta’ 25 % tal-ispejjeż tal-infrastruttura, l-installazzjoni jew il-bini tal-proġett barra mid-deprezzament normali

   (a)   Bażi Legali

               (31)

               L-Artikolu 35(3) tal-IPA jistabbilixxi l-bażi legali għal din l-iskema. L-iskema tinvolvi permess biex jitnaqqas mill-profitt nett, barra mid-deprezzament normali, ammont li ma jaqbiżx il-25 % tal-ispejjeż tal-proġett tal-installazzjoni jew tal-bini tal-faċilitajiet użati fl-attività promossa. Il-benefiċjarju għandu juża l-benefiċċju fi żmien 10 snin mid-data li fiha ikun hemm dħul mill-attività promossa.

         (b)   Konklużjoni

               (32)

               L-ebda waħda mill-kumpaniji li ġew investigati ma bbenefikat minn din l-iskema waqt il-perjodu tal-investigazzjoni. Fil-perjodi ta’ qabel il-perjodu tal-investigazzjoni l-produtturi esportaturi kollha jew ma bbenefikawx mill-iskema ta’ eżenzjoni mit-taxxa fuq id-dħul (peress li kienu qed jikkalkolaw il-valur nett tal-profitti meta mqabbel mat-telf kumulat mill-passat) jew kienu qed jagħmlu t-telf. Għal dawn ir-raġunijiet ma setgħux jieħdu benefiċċji minn din l-iskema.

         3.3.5.   Eżenzjoni mid-dazji fuq l-importazzjonijiet tal-materja prima u ta’ materjali essenzjali użati fil-manifattura tal-prodotti għall-esportazzjoni;

   (a)   Bażi Legali

               (33)

               L-Artikolu 36(1) tal-IPA jistabbilixxi l-bażi legali għal din l-iskema. Skont din l-iskema, il-BOI huwa awtorizzat jagħti eżenzjoni mid-dazji tal-importazzjoni fuq il-materja prima u l-materjali essenzjali użati fil-manifattura tal-oġġetti għall-esportazzjoni. Il-kumpaniji fi kwalunkwe żona huma eleġibbli għal din l-iskema sakemm ikunu promossi.

         (b)   Konklużjoni

               (34)

               L-ebda waħda mill-kumpaniji li ġew investigati ma bbenefikat minn din l-iskema waqt il-perjodu tal-investigazzjoni. M’hemmx dazju tal-importazzjoni fuq il-materja prima prinċipali użata fil-produzzjoni tal-PTA. Għalhekk ma kienx hemm benefiċċji minn din l-iskema għall-esportaturi investigati Tajlandiżi.

         3.3.6.   Kumpens għat-taxxa u d-dazju fuq l-oġġetti esportati mmanifatturati fit-Tajlandja.

   (a)   Bażi Legali

               (35)

               Notifika dwar il-Kumpens għat-Taxxa tal-Merkanzija Esportata Mmanifatturata fir-Renju 1/2547 – Ir-Rata ta’ Kumpens tipprovdi għall-benefiċċju minn din l-iskema.

         (b)   Implimentazzjoni prattika

               (36)

               Il-kumpaniji jirċievu rimbors li huwa ta’ 0,38 % tal-valur FOB tal-prodotti esportati. Il-benefiċċju huwa kkalkolat għal kull tranżazzjoni ta’ esportazzjoni, iżda l-kumpaniji normalment jissottomettu diversi applikazzjonijiet għal rimbors fl-istess żmien. Il-kumpaniji jissottomettu applikazzjonijiet għal rimborsi lill-awtoritajiet rilevanti u jirċievu r-rimbors.

         (c)   Kalkolu tal-ammont tas-sussidju

               (37)

               Il-benefiċċju għal din l-iskema huwa l-ammont proprju li jingħata bħala rimbors u li konsegwentement jiġi rreġistrat fil-kontijiet tal-kumpaniji bħala dħul. Dan l-ammont ġie allokat fuq il-bejgħ f’esportazzjoni matul il-perjodu tal-investigazzjoni.

         (d)   Konklużjoni

               (38)

               Il-Grupp Indorama rċieva benefiċċju ta’ 0,36 %, u Siam Mitsui PTA Co., Ltd ukoll irċeviet benefiċċju ta’ 0,36 %.

         3.4.   Ammont ta’ sussidji

               (39)

               L-ammonti provviżorji ta’ sussidji skont id-dispożizzjonijiet tar-Regolament bażiku, espressi ad valorem, għall-produtturi esportaturi Tajlandiżi huma:
               —   Indorama Petrochem Limited: 1,3 %
               —   TPT Petrochemical Public Company Limited: 1 %
               —   Siam Mitsui PTA Co., Ltd: 1,1 %

               (40)

               Minħabba l-fatt li Indorama Petrochem Limited u TPT Petrochemical Public Company Limited huma parti mill-istess grupp, ir-rata ta’ dazju ta’ kontra s-sussidji komuni kienet stabbilita għalihom. Ir-rata finali għall-grupp Indorama/TPT kien ta’ 1,2 %.

                  Tabella ta’ sommarju

                           L-Iskema ta’ eżenzjoni jew tnaqqis mid-dazju tal-importazzjoni tal-makkinarju

                           Skema ta’ tnaqqis doppju mid-dħul taxxabbli

                           Skema ta’ kumpens għat-taxxa tal-esportazzjoni

                           Marġni tas-sussidji totali

                           Siam Mitsui

                           0,19  %

                           0,57  %

                           0,36  %

                           1,1  %

                           Indorama

                           0,18  %

                           0,78  %

                           0,35  %

                           1,3  %

                           TPT

                           0,47  %

                           0,23  %

                           0,36  %

                           1  %

                           Il-Grupp Indorama/TPT

                           0,3  %

                           0,55  %

                           0,36  %

                           1,2  %

               (41)

               Fid-dawl tal-ammonti de minimis tas-sussidji kumpensatorji għall-produtturi esportaturi Tajlandiżi, il-miżuri provviżorji fuq l-importazzjonijiet tal-PTA li joriġinaw mit-Tajlandja ma għandhomx jiġu imposti.

         4.   ĦSARA, KAWŻALITÀ U L-INTERESS TAL-UNJONI

               (42)

               Fid-dawl tas-sejbiet li ssemmew hawn fuq fir-rigward tas-sussidji, mhuwiex ikkunsidrat neċessarju li tiġi ppreżentata analiżi dwar il-ħsara, il-kawżalità u l-interess tal-Unjoni.

         5.   TERMINAZZJONI TAL-PROĊEDIMENT

               (43)

               Il-proċediment għalhekk għandu jintemm billi l-ammonti ta’ sussidji kumpensatorji għall-produtturi esportaturi Tajlandiżi huma inqas minn 2 % ad valorem. Il-partijiet interessati ġew mgħarrfa b’dan u ngħataw l-opportunità li jikkummentaw.

               (44)

               Fir-rigward tal-aspetti tas-sussidji, waslu kummenti mill-Gvern tat-Tajlandja (“GOT”) u mingħand wieħed mill-kwerelanti.

               (45)

               Il-GOT argumenta li l-iskemi investigati ma jistgħux jiġu kkunsidrati bħala skemi speċifiċi ta’ sussidju minħabba li billi jiffurmaw parti mill-politika ta’ deċentralizzazzjoni tal-pajjiż, mhumiex eventwali f’każ ta’ esportazzjoni u ma jillimitawx l-aċċess għal ċerti setturi jew reġjuni tan-negozju. F’dan ir-rigward huwa nnutat li l-investigazzjoni stabbilixxiet biċ-ċar li l-iskemi investigati li l-produtturi esportaturi użaw waqt il-PI (eżenzjoni mid-dazju fuq l-importazzjoni tal-makkinarju, tnaqqis doppju mid-dħul taxxabbli, kumpens għat-taxxa tal-esportazzjoni) huma sussidji kumpensatorji skont id-dispożizzjonijiet tar-Regolament bażiku kontra l-għoti tas-sussidji. Għalhekk, it-talbiet tal-GOT għandhom jiġu rrifjutati.

               (46)

               Wieħed mill-kwerelanti argumenta li ċerti sussidji, partikolarment l-iskema tal-eżenzjoni mit-taxxa fuq id-dħul, għandhom jinfirxu fuq perjodu iqsar. Dan kellu jiġi rrifjutat billi l-ebda wieħed mill-produtturi esportaturi ma bbenefika minn din l-iskema matul il-PI.

               (47)

               Fir-rigward tal-aspetti ta’ ħsara, l-ebda parti interessata ma ssottomettiet rappreżentazzjoni.

               (48)

               Finalment, in-nuqqas ta’ kummenti mill-partijiet interessati jdgħajjef is-sejbiet li l-miżuri protettivi mhumiex neċessarji.

               (49)

               Fid-dawl ta’ dak li ntqal fuq, il-Kummissjoni għalhekk tikkonkludi li l-proċediment kontra l-għoti tas-sussidji li jikkonċerna l-importazzjonijiet fl-Unjoni tal-aċidu tereftaliku purifikat u l-imluħa tiegħu li joriġinaw mit-Tajlandja għandu jintemm mingħajr l-impożizzjoni ta’ miżuri għal kontra l-għoti ta’ sussidju,

         ADOTTAT DIN ID-DEĊIŻJONI:
   Artikolu uniku
   Il-proċediment kontra l-għoti ta’ sussidju fir-rigward ta’ importazzjonijiet tal-aċidu tereftaliku u l-imluħa tiegħu ta’ purità bil-piż ta’ 99,5 % jew aktar, li attwalment jaqgħu taħt il-kodiċi NM ex 2917 36 00 u li joriġinaw mit-Tajlandja, huwa permezz ta’ dan mitmum.

      Magħmul fi Brussell, id-19 ta’ Jannar 2011.

            Għall-Kummissjoni

            Il-President

         José Manuel BARROSO

      (1)  ĠU L 188, 18.7.2009, p. 93.

      (2)  ĠU C 313, 22.12.2009, p. 22.

      (3)  ĠU C 313, 22.12.2009, p. 17.

      (4)  Ara paġna 22 ta’ dan il-Ġurnal Uffiċjali.


title: 2011/666/CFSP: Deċiżjoni tal-Kunsill 2011/666/PESK tal- 10 ta’ Ottubru 2011 li temenda tal-Kunsill 2010/639/PESK dwar miżuri restrittivi kontra l-Bjelorussja

text:
               11.10.2011

               MT

               Il-Ġurnal Uffiċjali tal-Unjoni Ewropea

               L 265/17

         DEĊIŻJONI TAL-KUNSILL 2011/666/PESK
   tal-10 ta’ Ottubru 2011
   li temenda tal-Kunsill 2010/639/PESK dwar miżuri restrittivi kontra l-Bjelorussja
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
   Billi:

               (1)

               Fil-25 ta’ Ottubru 2010, il-Kunsill adotta d-Deċiżjoni 2010/639/PESK dwar miżuri restrittivi kontra ċerti uffiċjali tal-Bjelorussja (1).

               (2)

               Abbażi ta’ reviżjoni tad-Deċiżjoni 2010/639/PESK, il-miżuri restrittivi għandhom jiġu estiżi sal-31 ta’ Ottubru 2012.

               (3)

               Minħabba l-gravità tas-sitwazzjoni fil-Bjelorussja, aktar persuni għandhom jiġu inklużi fil-lista ta’ persuni u entitajiet soġġetti għall-miżuri restrittivi li jinsabu fl-Anness IIIA għad-Deċiżjoni 2010/639/PESK.

               (4)

               Barra minn hekk, l-informazzjoni relatata ma’ ċerti persuni u entità elenkati fl-Anness IIIA għal dik id-Deċiżjoni għandha tiġi aġġornata.

               (5)

               Jeħtieġ li tiġi inkluża deroga għall-iffriżar tal-assi fid-Deċiżjoni 2010/639/PESK sabiex jiġi żgurat li kumpaniji tal-UE ma jiġux imwaqqfa milli jiġbru fondi li huma dovuti lilhom minn entitajiet inklużi fil-lista skont kuntratti li kienu daħlu għalihom qabel ma l-entitajiet ġew indikati fil-lista.

               (6)

               Id-Deċiżjoni 2010/639/PESK għandha tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   Id-Deċizjoni 2010/639/PESK hi b’dan emendata kif ġej:

               1.

               Il-paragrafu li ġej għandu jinżied mal-Artikolu 3:
               “3.   L-Artikolu 2(1) m’għandux iżomm lil persuna fiżika jew ġuridika, entità jew korp imniżżel fil-lista milli jagħmel pagament dovut skont kuntratt li kien daħal għalih qabel ma tali persuna fiżika jew ġuridika, entità jew korp indikat ġiet indikata fil-lista, dment li l-Istat Membru rilevanti jkun iddetermina li l-pagament ma jiġix riċevut, direttament jew indirettament, minn persuna fiżika jew ġuridika, entità jew korp imsemmi fl-Artikolu 2(1).”,

               2.

               L-Artikolu 7(2) għandu jinbidel b’dan li ġej:
               “2.   Din id-Deċiżjoni għandha tapplika sal-31 ta’ Ottubru 2012. Hija għandha tkun riveduta kostantament. Hija tista’ tiġġedded, jew tiġi emendata, kif adatt, jekk il-Kunsill iqis li l-objettivi tagħha ma jkunux intlaħqu.”.

         Artikolu 2
   Il-persuni elenkati fl-Anness I ta’ din id-Deċiżjoni għandhom jinżiedu mal-lista li tinsab fl-Anness IIIA għad-Deċiżjoni 2010/639/PESK.
   Artikolu 3
   Fl-Anness IIIA għad-Deċiżjoni 2011/639/PESK, l-entrati għall-persuni u entità li ġejjin għandhom jinbidlu bl-entrati rispettivi kif imniżżla fl-Anness II ta’ din id-Deċiżjoni:

               (1)

               Mazouka Siarhei

               (2)

               Bazanau, Aliaksandr Viktaravich

               (3)

               Peftiev Vladimir

               (4)

               Ipatau, Vadzim Dzmitryevich

               (5)

               Bushnaia, Natallia Uladzimirauna

               (6)

               Bushchyk, Vasil Vasilievich

               (7)

               Katsuba, Sviatlana Piatrouna

               (8)

               Kisialiova, Nadzeia Mikalaeuna

               (9)

               Padaliak, Eduard Vasilievich

               (10)

               Rakhmanava, Maryna Iurievna

               (11)

               Shchurok, Ivan Antonavich

               (12)

               Sport-Pari

               (13)

               Shadryna, Hanna Stanislavauna.

         Artikolu 4
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, l-10 ta’ Ottubru 2011.

            Għall-Kunsill

            Il-President

         C. ASHTON

      (1)  ĠU L 280, 26.10.2010, p. 18.

      ANNESS I

         Persuni msemmija fl-Artikolu 2

                  Ismijiet
                  Traskrizzjoni tal-ortografija Bjelorussa
                  Traskrizzjoni tal-ortografija Russa

                  Ismijiet
                  (ortografija Bjelorussa)

                  Ismijiet
                  (ortografija Russa)

                  Post u data tat-twelid

                  Pożizzjoni

                  1.

                  Kamisarau, Valery Mikalayevich
                  Komissarov, Valeri Nikolaevich

                  Камiсараў Валерый Мiкалаевiч

                  Комиссаров Валерий Николаевич

                  Imħallef tal-Qorti tal-Belt ta' Minsk. Huwa ċaħad (bħala l-prim imħallef) l-appelli kontra s-sentenzi tal-attivisti politiċi u tas-soċjetà ċivili Dmitri Dashkevich, Eduard Lobov, Aleksandr Otroshchenkov, Dmitri Novik, Aleksandr Molchanov. Dawn il-proċessi kienu ksur ċar tal-Kodiċi tal-Proċedura Penali.

                  2.

                  Stsiapurka, Uladzimir Mikhailavich
                  Stepurko, Vladimir Mikhailovich

                  Сцяпурка Уладзiмiр Мiхайлавiч

                  Степурко Владимир Михайлович

                  Imħallef tal-Qorti tal-Belt ta' Minsk. Huwa ċaħad (bħala prim imħallef) l-appelli kontra s-sentenzi tal-attivisti politiċi u tas-soċjetà ċivili Irina Khalip, Sergei Martselev, Pavel Severinets, Dmitri Bondarenko, Dmitri Doronin, Sergei Kazakov, Vladimir Loban, Vitali Matsukevich, Evgeni Sekret u Oleg Fedorkevich. Dawn il-proċessi kienu ksur ċar tal-Kodiċi tal-Proċedura Penali.

                  3.

                  Khrypach, Siarhei Fiodaravich
                  Khripach, Sergei Fiodorovich

                  Хрыпач Сяргей Фёдаравiч

                  Хрипач Сергей Федорович

                  Imħallef tal-Qorti tal-Belt ta' Minsk. Huwa ċaħad (bħala prim imħallef) l-appelli kontra s-sentenzi tal-ex kandidati presidenzjali Andrei Sannikov, Nikolai Statkevich, Dmitri Uss, Vladimir Nekliaev, u l-attivisti politiċi u tas-soċjetà ċivili Andrei Dmitriev, Ilia Vasilevich, Fiodor Mirzayanov, Oleg Gnedchik, Vladimir Yeriomenok, Andrei Pozniak, Aleksandr Klaskovski, Aleksandr Kviatkevich, Artiom Gribkov, Dmitri Bulanov u (bħala mħallef assoċjat) Dmitri Dashkevich, Eduard Lobov, Aleksandr Otroshchenkov, Dmitri Novik, Aleksandr Molchanov. Dawn il-proċessi kienu ksur ċar tal-Kodiċi tal-Proċedura Penali.

                  4.

                  Nazaranka, Vasil Andreyevich
                  Nazarenko, Vasili Andreevich

                  Назаранка Васiль Андрэевiч

                  Назаренко Василий Андреевич

                  Imħallef tal-Qorti tal-Belt ta' Minsk. Huwa ċaħad (bħala prim imħallef) l-appelli kontra s-sentenzi tal-attivisti politiċi u tas-soċjetà ċivili Vasili Parfenkov u (bħala mħallef assoċjat) Dmitri Dashkevich, Eduard Lobov. Dawn il-proċessi kienu ksur ċar tal-Kodiċi tal-Proċedura Penali.

                  5.

                  Kamarouskaya, Volha Paulauna
                  Komarovskaia, Olga Pavlovna

                  Камароўская Вольга Паўлаўна

                  Комаровская Ольга Павловна

                  Imħallef tal-Qorti tal-Belt ta' Minsk. Hija ċaħdet (bħala mħallef assoċjat) l-appelli kontra s-sentenzi tal-ex kandidat presidenzjali Andrei Sannikov, l-attivisti politiċi u tas-soċjetà ċivili Irina Khalip, Sergei Martselev, Pavel Severinets, Aleksandr Otroshchenkov, Dmitri Novik, Aleksandr Molchanov, Ilia Vasilevich, Fiodor Mirzayanov, Oleg Gnedchik, Vladimir Yeriomenok, Dmitri Doronin, Sergei Kazakov, Vladimir Loban, Vitali Matsukevich, Evgeni Sekret u Oleg Fedorkevich. Dawn il-proċessi kienu ksur ċar tal-Kodiċi tal-Proċedura Penali.

                  6.

                  Zaitsava, Viktoryia Henadzeuna
                  Zaitseva, Viktoria Gennadievna

                  Зайцава Вiкторыя Генадзеўна

                  Зайцева Виктория Геннадьевна

                  Imħallef tal-Qorti tal-Belt ta' Minsk. Hija ċaħdet (bħala mħallef assoċjat) l-appelli kontra s-sentenzi tal-ex kandidat presidenzjali Andrei Sannikov, l-attivisti politiċi u tas-soċjetà ċivili Ilia Vasilevich, Fiodor Mirzayanov, Oleg Gnedchik u Vladimir Yeriomenok. Il-proċess kien ksur ċar tal-Kodiċi tal-Proċedura Penali.

                  7.

                  Unukevich, Tamara Vasileuna
                  Vnukevich, Tamara Vasilievna

                  Унукевiч Тамара Васiлеўна

                  Внукевич Тамара Васильевна

                  Imħallef tal-Qorti tal-Belt ta' Minsk. Hija ċaħdet (bħala mħallef assoċjat) l-appelli kontra s-sentenzi tal-attivisti politiċi u tas-soċjetà ċivili Irina Khalip, Sergei Martselev, Pavel Severinets. Il-proċess kien ksur ċar tal-Kodiċi tal-Proċedura Penali.

                  8.

                  Krot, Ihar Uladzimiravich
                  Krot, Igor Vladimirovich

                  Крот Iгар Уладзiмiравiч

                  Крот Игорь Владимирович

                  Imħallef tal-Qorti tal-Belt ta' Minsk. Huwa ċaħad (bħala mħallef assoċjat) l-appell kontra s-sentenza tal-attivist politiku Vasili Parfenkov. Il-proċess kien ksur ċar tal-Kodiċi tal-Proċedura Penali.

                  9.

                  Khrobastau, Uladzimir Ivanavich
                  Khrobostov, Vladimir Ivanovich

                  Хробастаў Уладзiмiр Iванавiч

                  Хробостов Владимир Иванович

                  Imħallef tal-Qorti tal-Belt ta' Minsk. Huwa ċaħad (bħala mħallef assoċjat) l-appell kontra s-sentenza tal-attivist politiku Vasili Parfenkov. Il-proċess kien ksur ċar tal-Kodiċi tal-Proċedura Penali.

                  10.

                  Ihnatovich-Mishneva, Liudmila
                  Ignatovich-Mishneva, Liudmila

                  Iгнатовiч-Мiшнева Людмiла

                  Игнатович-Мишнева Людмила

                  Prosekutur tal-Qorti tal-Belt ta' Minsk li kien involut fiċ-ċaħda tal-appell kontra s-sentenza ta' Dmitri Dashkevich u Eduard Lobov, attivist tal-Molodoi Front (Young Front). Il-proċess kien ksur ċar tal-Kodiċi tal-Proċedura Penali.

                  11.

                  Yarmalitski, Siarhei Uladzimiravich
                  Ermolitski, Sergei Vladimirovich
                  (Yermolitski, Sergei Vladimirovich)

                  Ярмалiцкi Сяргей Уладзiмiравiч

                  Ермолицкий Сергей Владимирович

                  Direttur tal-kamp tal-priġunieri fi Shklov. Huwa responsabbli għat-trattament inuman tad-detenuti u l-persekuzzjoni tal-ex kandidat presidenzjali Nikolai Statkevich, li ġie impriġjunat rigward l-avvenimenti tad-19 ta' Diċembru 2010, u priġunieri oħra.

                  12.

                  Kavaliou, Aliaksandr Mikhailavich
                  Kovalev, Aleksandr Mikhailovich

                  Кавалёў Аляксандр Мiхайлавiч

                  Ковалёв Александр Михайлович

                  Direttur tal-kamp tal-priġunieri f'Gorki. Huwa responsabbli għat-trattament inuman tad-detenuti, speċjalment għall-persekuzzjoni u t-tortura tal-attivist tas-soċjetà ċivili Dmitri Dashkevich, li ġie impriġjunat fir-rigward tal-elezzjonijiet tad-19 ta' Diċembru 2010 u r-repressjoni fuq is-soċjetà ċivili u l-oppożizzjoni demokratika.

                  13.

                  Paluyan, Uladzimir Mikalayevich
                  Paluyan, Vladimir Nikolaevich

                  Палуян Уладзiмiр Мiкалаевiч

                  Полуян Владимир Николаевич

                  Il-villaġġ ta' Nekrashevichi tad-distrett ta' Karelichi tar-reġjun ta' Hrodna
                  1961

                  Ministru tat-Taxxi u d-Dazji. Jissorvelja l-awtoritajiet tat-taxxa li jappoġġaw il-kawża kriminali kontra Byalyatski bl-użu tal-pretest ta' evażjoni tat-taxxa. Byalyatski kien attiv fid-difiża u l-għoti ta' assistenza lil dawk li sofrew mir-repressjoni relatata mal-elezzjonijiet tad-19 ta' Diċembru 2010 u r-repressjoni fuq is-soċjetà ċivili u l-oppożizzjoni demokratika.

                  14.

                  Kornau, Uladzimir Uladzimiravich
                  Kornov, Vladimir Vladimirovich

                  Корнаў Уладзiмiр Уладзiмiравiч

                  Корнов Владимир Владимирович

                  Imħallef fil-Qorti tal-Belt ta' Minsk li awtorizza ċ-ċaħda tal-appell tal-avukati ta' Byalyatski. Byalyatski kien attiv fid-difiża u l-għoti ta' assistenza lil dawk li sofrew mir-repressjoni relatata mal-elezzjonijiet tad-19 ta' Diċembru 2010 u r-repressjoni fuq is-soċjetà ċivili u l-oppożizzjoni demokratika.

                  15.

                  Shastakou Maksim Aleksandrauvich
                  (Shastakou Maksim Aleksandravich, Shastakou Maxim Aleksandrauvich, Shastakou Maxim Aleksandravich, Shastakou Maxsim Aleksandrauvich, Shastakou Maxsim Aleksandrauvich)
                  Shestakov, Maksim Aleksandrovich

                  Шастакоў Максiм Александравiч

                  Шестаков Максим Александрович

                  Prosekutur li ppreżenta l-kawża kontra Byalyatski fil-Qorti Distrettwali ta' Pervomaiski ta' Minsk wara l-applikazzjoni ta' Byalyatski lill-qorti rigward id-detenzjoni tiegħu. Byalyatski kien attiv fid-difiża u l-għoti ta' assistenza lil dawk li sofrew mir-repressjoni relatata mal-elezzjonijiet tad-19 ta' Diċembru 2010 u r-repressjoni fuq is-soċjetà ċivili u l-oppożizzjoni demokratika.

                  16.

                  Herasimovich Volha Ivanavna
                  (Herasimovich Volha Ivanovna)
                  Gerasimovich Olga Ivanovna

                  Герасiмовiч Вольга Иванаўна
                  (Герасiмовiч Вольга Иваноўна)

                  Герасимович Ольга Ивановна

                  Prosekutur li ppreżenta l-kawża kontra Byalyatski fil-Qorti tal-Belt ta' Minsk wara l-applikazzjoni ta' Byalyatski lill-qorti rigward id-detenzjoni tiegħu. Byalyatski kien attiv fid-difiża u l-għoti ta' assistenza lil dawk li sofrew mir-repressjoni relatata mal-elezzjonijiet tad-19 ta' Diċembru 2010 u r-repressjoni fuq is-soċjetà ċivili u l-oppożizzjoni demokratika.

      ANNESS II

         Persuni u entità msemmijin fl-Artikolu 3

                  Ismijiet
                  Transkrizzjoni ta’ ortografija Bjelorussa
                  Transkrizzjoni ta’ ortografija Russa

                  Ismijiet bil- Bjelorussu

                  Ismijiet bir-Russu

                  Post u data tat-twelid

                  Pożizzjoni

                  1.

                  Mazouka, Kiryl Viktaravich
                  Mazovka, Kirill Viktorovich

                  Мазоўка Кiрыл Вiктаравiч

                  Мазовка Кирилл Викторович

                  Prosekutur tal-każ Dashkevich-Lobov. Dmitri Dashkevich u Eduard Lobov, attivisti tal-Molodoi Front (Young Front), ġew ikkundannati diversi snin ħabs għal “vandaliżmu”. Il-vera raġuni għall-priġunerija tagħhom kienet li huma t-tnejn ipparteċipaw attivament fil-kampanja elettorali f’Diċembru 2010 fejn appoġġaw wieħed mill-kandidati tal-oppożizzjoni.

                  2.

                  Bazanau, Aliaksandr Viktaravich
                  Bazanov, Aleksandr Viktorovich

                  Базанаў Аляскандр Вiктаравiч

                  Базанов Александр Викторович

                  Kazakistan, 26.11.1962

                  Direttur, Ċentru ta’ Informazzjoni u Analiżi tal-President

                  3.

                  Peftiev Vladimir
                  Peftiev Vladimir Pavlovich

                  Пефцiеў Уладзiмiр Паўлавiч

                  Пефтиев Владимир Павлович

                  1 ta’ Lulju 1957 Berdyansk, Zaporozhskaya Oblast, Ukraina; Passaport attwali Nru: MP2405942

                  Persuna assoċjata ma’ Aliaksandr Lukashenka, Viktar Lukashenka u Dzmitry Lukashenka. Jagħti pariri dwar l-ekonomija lill-President Lukashenka u huwa sponsor finanzjarju prinċipali tar-reġim ta’ Lukashenko. Azzjonista maġġoritarju u President tal-Kunsill tas-Sidien tal-Ishma ta’ Beltechexport, waħda mill-akbar kumpanija ta’ importazzjoni u esportazzjoni ta’ prodotti tad-difiża fil-Bjelorussja.

                  4.

                  Ipatau, Vadzim Dzmitryevich
                  Ipatov, Vadim Dmitrievich

                  Iпатаў Вадзiм Дзмiтрыевiч

                  Ипатов Вадим Дмитриевич

                  Viċi President, Kummissjoni Elettorali Ċentrali (CEC), Bħala Membru tal-Kummissjoni Elettorali Ċentrali hu għandu r-responsabbiltà kondiviża għall-ksur tal-istandards elettorali internazzjonali fl-elezzjonijiet Presidenzjali fid-19 ta’ Diċembru 2010.

                  5.

                  Bushnaia, Natallia Uladzimirauna (Bushnaya, Natallia Uladzimirauna)
                  Bushnaia, Natalia Vladimirovna (Bushnaya, Natalya Vladimirovna)

                  Бушная Наталля Уладзiмiраўна

                  Бушная, Наталья Владимировна

                  1953, Mogilev

                  Membru tal-CEC. Bħala Membru tal-Kummissjoni Elettorali Ċentrali hi għandha r-responsabbiltà kondiviża għall-ksur tal-istandards elettorali internazzjonali fl-elezzjonijiet Presidenzjali fid-19 ta’ Diċembru 2010.

                  6.

                  Bushchyk, Vasil Vasilievich
                  Bushchik, Vasili Vasilievich

                  Бушчык Васiль Васiльевiч

                  Бущик, Василий Васильевич

                  Membru tal-CEC. Bħala Membru tal-Kummissjoni Elettorali Ċentrali, hu għandu r-responsabbiltà kondiviża għall-ksur tal-istandards elettorali internazzjonali fl-elezzjonijiet Presidenzjali fid-19 ta’ Diċembru 2010.

                  7.

                  Katsuba, Sviatlana Piatrouna
                  Katsubo, Svetlana Petrovna

                  Кацуба Святлана Пятроўна

                  Кацубо, Светлана Петровна

                  Membru tal-CEC. Bħala Membru tal-Kummissjoni Elettorali Ċentrali, hi għandha r-responsabbiltà kondiviża għall-ksur tal-istandards elettorali internazzjonali fl-elezzjonijiet Presidenzjali fid-19 ta’ Diċembru 2010.

                  8.

                  Kisialiova, Nadzeia Mikalaeuna (Kisyaliova, Nadzeya Mikalaeuna)
                  Kiseleva, Nadezhda Nikolaevna

                  Кiсялёва Надзея Мiкалаеўна

                  Киселева, Надежда Николаевна

                  Membru tal-CEC. Bħala Membru tal-Kummissjoni Elettorali Ċentrali, hi għandha r-responsabbiltà kondiviża għall-ksur tal-istandards elettorali internazzjonali fl-elezzjonijiet Presidenzjali fid-19 ta’ Diċembru 2010.

                  9.

                  Padaliak, Eduard Vasilievich (Padalyak, Eduard Vasilyevich)
                  Podoliak, Eduard Vasilievich (Podolyak, Eduard Vasilyevich)

                  Падаляк Эдуард Васiльевiч

                  Подоляк, Эдуард Васильевич

                  Membru tal-CEC. Bħala Membru tal-Kummissjoni Elettorali Ċentrali, hu għandu r-responsabbiltà kondiviża għall-ksur tal-istandards elettorali internazzjonali fl-elezzjonijiet Presidenzjali fid-19 ta’ Diċembru 2010.

                  10.

                  Rakhmanava, Maryna Iurievna
                  Rakhmanova, Marina Iurievna

                  Рахманава Марына Юр’еўна

                  Рахманова, Марина Юрьевна

                  Membru tal-CEC. Bħala Membru tal-Kummissjoni Elettorali Ċentrali, hi għandha r-responsabbiltà kondiviża għall-ksur tal-istandards elettorali internazzjonali fl-elezzjonijiet Presidenzjali fid-19 ta’ Diċembru 2010.

                  11.

                  Shchurok, Ivan Antonavich
                  Shchurok, Ivan Antonovich

                  Шчурок Iван Антонавiч

                  Щурок, Иван Антонович

                  Membru tal-CEC. Bħala Membru tal-Kummissjoni Elettorali Ċentrali, hu għandu r-responsabbiltà kondiviża għall-ksur tal-istandards elettorali internazzjonali fl-elezzjonijiet Presidenzjali fid-19 ta’ Diċembru 2010.

                  12.

                  Sport-Pari

                  “ЗАО Спорт- пари” (оператор республиканской лотереи)

                  Entità kkontrollata mis-Sur Peftiev Vladimir flimkien ma’ Lukashenka, Dzmitry Aliaksandravich, permezz tal-kontroll ta’ dan tal-aħħar tal-President’ Sports Club, li għandu sehem maġġoritarju mandatorju proprjetà tal-Istat fi Sport Pari.

                  13.

                  Shadryna, Hanna Stanislavauna
                  Shadrina, Anna Stanislavovna

                  Шадpына Гaннa CTaнicлaBaЎНa

                  ШадpИна Aннa CTaнИcлaBoBнa

                  Kien Deputat Editur Kap tal-gazzetta “Sovietskaia Belarus”


title: 2004/504/: 2004/504/KE:#Deċiżjoni tal-bank ċentrali ewropew tat-22 ta’ April, 2004 li tistabbilixxi t-termini u l-kundizzjonijiet għat-trasferimenti ta’ l-ishma tal-kapital tal-Bank Ċentrali Ewropew bejn il-banek ċentrali nazzjonali u għall-aġġustament tal-kapital imħallas (BĊE/2004/7)

text:
               9.6.2004

               MT

               Il-Ġurnal Uffiċjali ta' l-Unjoni Ewropea

               L 205/9

         DEĊIŻJONI TAL-BANK ĊENTRALI EWROPEW
   tat-22 ta’ April, 2004
   li tistabbilixxi t-termini u l-kundizzjonijiet għat-trasferimenti ta’ l-ishma tal-kapital tal-Bank Ċentrali Ewropew bejn il-banek ċentrali nazzjonali u għall-aġġustament tal-kapital imħallas
   (BĊE/2004/7)
   (2004/504/KE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, partikolarment l-Artikolu 28.5,
   Billi:

               (1)

               L-aġġustament tal-proporzjonijiet assenjati lill-banek ċentrali nazzjonali (BĊNi) fl-iskema estiża tas-sottoskrizzjoni tal-kapital tal-Bank Ċentrali Ewropew (BĊE) (minn issa' l quddiem “il-proporzjonijiet fl-iskema kapitali” u “l-iskema kapitali” rispettivament) kif stabbilit fid-Deċiżjoni BĊE/2004/5 tat-22 ta' April, 2004, dwar l-ishma perċentwali tal-banek ċentrali nazzjonali fl-iskema tas-sottoskrizzjoni tal-kapital tal-Bank Ċentrali Ewropew (1), jeħtieġ li l-Kunsill Governattiv jiddetermina t-termini u l-kundizzjonijiet għat-trasferimenti ta' l-ishma tal-kapital bejn il-BĊNi li jkunu parti mis-Sistema Ewropea tal-Banek Ċentrali (SEBĊ) fit-30 ta' April, 2004, biex jiġi żgurat li d-distribuzzjoni ta' dawn l-ishma tikkorrispondi ma' l-aġġustamenti magħmula.

               (2)

               Iċ-Česká národní banka, l-Eesti Pank, is-Central Bank of Cyprus, il-Latvijas Banka, il-Lietuvos bankas, il-Magyar Nemzeti Bank, il-Bank Ċentrali ta' Malta, in-Narodowy Bank Polski, il-Banka Slovenije u n-Národná banka Slovenska (minn issa' l quddiem “il-BĊNi tal-pajjiżi li se jissieħbu”) jsiru biss parti mis-SEBĊ fl-1 ta' Mejju, 2004, li tfisser li t-trasferimenti ta' l-ishma tal-kapital skond l-Artikolu 28.5 ta' l-iStatut ma japplikawx għall-BĊNi tal-pajjiżi li se jissieħbu.

               (3)

               Id-Deċiżjoni BĊE/2004/6 tat-22 ta’ April, 2004, li tistabbilixxi l-miżuri meħtieġa għall-ħlas tal-kapital tal-Bank Ċentrali Ewropew mill-banek ċentrali nazzjonali parteċipanti (2) tiddetermina l-mod u kemm il-BĊNi ta' l-Istati Membri li addottaw l-ewro (minn issa' l quddiem “il-BĊNi parteċipanti”) għandhom iħallsu mill-kapital tal-BĊE minħabba l-iskema kapitali estiża. Id-Deċiżjoni BĊE/2004/10 tat-23 ta' April, 2004, li tistabbilixxi l-miżuri meħtieġa għall-ħlas tal-kapital tal-Bank Ċentrali Ewropew mill-banek ċentrali nazzjonali mhux parteċipanti (3) tiddetermina l-persentaġġ li l-BĊNi ta' l-Istati Membri li ma jkunux addottaw l-ewro fl-1 ta' Mejju, 2004 (minn issa' l quddiem “il-BĊNi mhux parteċipanti”) għandhom iħallsu fl-1 ta' Mejju, 2004, minħabba l-iskema kapitali estiża.

               (4)

               Il-BĊNi parteċipanti ħallsu l-ishma tagħhom fil-kapital sottoskritt tal-BĊE kif mitlub skond id-Deċiżjoni BĊE/2003/18 tat-18 ta’ Diċembru, 2003, li tistabbilixxi l-miżuri meħtieġa għall-ħlas tal-kapital tal-Bank Ċentrali Ewropew mill-banek ċentrali nazzjonali parteċipanti (4). Minħabba dan il-fatt, l-Artikolu 2 tad-Deċiżjoni BĊE/2004/6 jipprovdi li jew xi BĊNi parteċipanti għandu jittrasferixxi ammont addizzjonali lill-BĊE, jew il-BĊE għandu jittrasferixxi ammont lura lil xi BĊN parteċipanti, skond kif ikun l-aħjar li jsir, sabiex jintlaħqu l-ammonti stabbiliti fit-tabella fl-Artikolu 1 tad-Deċiżjoni BĊE/2004/6. B' l-istess mod, id-Danmarks Nationalbank, l-iSveriges Riksbank u l-Bank of England ħallsu l-ishma tagħhom fil-kapital sottoskritt tal-BĊE kif mitlub skond id-Deċiżjoni BĊE/2003/19 tat-18 ta' Diċembru, 2003, li tistabbilixxi l-miżuri meħtieġa għall-ħlas tal-kapital tal-Bank Ċentrali Ewropew mill-banek ċentral nazzjonali mhux parteċipanti (5). Minħabba dan il-fatt, l-Artikolu 2(1) tad-Deċiżjoni BĊE/2004/10 jipprovdi li kull wieħed minn dawn it-tliet BĊNi għandu jew jittrasferixxi ammont addizzjonali lill-BĊE, jew jirċievi ammont lura mingħandu, skond kif ikun l-aħjar li jsir, sabiex jintlaħqu l-ammonti li qed jintwerew fit-tabella fl-Artikolu 1 tad-Deċiżjoni BĊE/2004/10. L-Artikolu 2(2) tad-Deċiżjoni BĊE/2004/10 jipprovdi li kull wieħed mill-BĊNi tal-pajjiżi li se jissieħbu għandu jittrasferixxi lill-BĊE l-ammont li qed jintwera ħdejn ismu fit-tabella fl-Artikolu 1 ta’ l-istess Deċiżjoni,

         IDDEĊIEDA KIF ĠEJ:
   Artikolu 1
   Trasferiment ta’ l-ishma tal-kapital
   Meta wieħed iqis is-sehem li kull wieħed mill-BĊNi parteċipanti, kif ukoll id-Danmarks Nationalbank, l-iSveriges Riksbank, u l-Bank of England, se jkun issottoskritta fil-kapital tal-BĊE fit-30 ta' April, 2004, u s-sehem li kull wieħed minn dawn il-BĊNi se jissottoskrivi fil-kapital tal-BĊE mill-1 ta' Mejju, 2004, bħala konsegwenza ta' l-aġġustament tal-proporzjonijiet fl-iskema kapitali kif deskritt fl-Artikolu 2 tad-Deċiżjoni BĊE/2004/5, dawn il-BĊNi għandhom jittrasferixxu l-ishma tal-kapital bejniethom peremezz ta' trasferimenti lill- u mill-BĊE biex jiġi żgurat li d-distribuzzjoni ta' l-ishma tal-kapital fl-1 ta' Mejju, 2004, tikkorrispondi mal-proporzjonijiet aġġustati. Għal dan il-għan, bis-saħħa ta' dan l-Artikolu u mingħajr il-ħtieġa ta' aktar formalita jew atti, kull wieħed minn dawn il-BĊNi għandu, jew jittrasferixxi jew jirċievi fl-1 ta' Mejju, 2004, is-sehem fil-kapital sottoskritt tal-BĊE imniżżel ħdejn ismu fir-raba' kolonna tat-tabella fl-Anness I ma' din id-Deċiżjoni, fejn is-sinjal “+” għandu jirreferi għal sehem tal-kapital li l-BĊE għandu jittrasferixxi lill-BĊN, u s-sinjal “-” għal sehem tal-kapital li l-BĊN għandu jittrasferixxi lill-BĊE.
   Artikolu 2
   Aġġustament tal-kapital imħallas
   1.   Meta wieħed iqis l-ammont tal-kapital tal-BĊE li kull BĊN diġa' ħallas (jekk) u l-ammont tal-kapital tal-BĊE li kull BĊN għandu jħallas fl-1 ta' Mejju, 2004, kif stabbilit fl-Artikolu 1 tad-Deċiżjoni BĊE/2004/6 għall-BĊNi parteċipanti u fl-Artikolu 1 tad-Deċiżjoni BĊE/2004/10 għall-BĊNi mhux parteċipanti rispettivament, kull BĊN għandu fit-3 ta' Mejju, 2004, jew jittrasferixxi jew jirċievi l-ammont nett (f’ewro) imniżżel ħdejn ismu fir-raba' kolonna tat-tabella fl-Anness II ma' din id-Deċiżjoni, fejn is-sinjal “+” għandu jirreferi għal ammont li l-BĊN għandu jittrasferixxi lill-BĊE, u s-sinjal “-” għal ammont li l-BĊE għandu jittrasferixxi lil dak il-BĊN.
   2.   Fit-3 ta' Mejju, 2004, il-BĊE u l-BĊNi li huma obbligati li jittrasferixxu xi ammont skond il-paragrafu 1, kull wieħed minnhom għandu jittrasferixxi separatament kull imgħax akkumulat matul il-perjodu ta' mill-1 ta' Mejju, 2004, sat-3 ta' Mejju, 2004, dwar l-ammonti dovuti rispettivi mill-BĊE u minn dawk il-BĊNi skond il-paragrafu 1. Min jittrasferixxi u min jirċievi dan l-imgħax għandu jkun l-istess min jittrasferixxi u min jirċievi l-ammonti li dwarhom l-imgħax jiddekorri.
   Artikolu 3
   Dispożizzjonijiet ġenerali
   1.   It-trasferimenti deskritti fl-Artikolu 2 għandhom iseħħu permezz tas-sistema Trans-European Automated Real-time Gross settlement Express Transfer (TARGET).
   2.   Meta xi BĊN ma jkollux aċċess għat-TARGET fit-3 ta’ Mejju, 2004, fl-istess data huwa għandu jittrasferixxi l-ammonti deskritti fl-Artikolu 2, billi jikkredita l-kont li l-BĊE għandu jinnomina fi żmien adegwat.
   3.   Kull imgħax li jiddekorri skond l-Artikolu 2(2) għandu jiġi kkalkulat ġurnata b' ġurnata, permezz tal-metodu tal-kalkulkazzjoni ta'360-jum attwali, b’rata ekwivalenti għar-rata ta' imgħax marġinali wżata mis-SEBĊ fl-operazzjoni prinċipali ta' rifinanzjament l-aktar riċenti tagħha.
   4.   Il-BĊE u l-BĊNi li huma obbligati li jagħmlu trasferiment skond l-Artikolu 2 għandhom sadanittant, jagħtu l-istruzzjonijiet meħtieġa biex iwettqu dan it-trasferiment fil-ħin u kif għandu jkun.
   Artikolu 4
   Dispożizzjonijiet Finali
   Din id-Deċiżjoni għandha tidħol fis-seħħ fit-23 ta’ April, 2004.

      Magħmula fi Frankfurt am Main, fit-22 ta’ April, 2004.

            Il-President tal-BĊE

         Jean-Claude TRICHET

      (1)  Ara paġna 5 tal-Ġurnal Uffiċjali kurrenti.

      (2)  Ara paġna 7 tal-Ġurnal Uffiċjali kurrenti.

      (3)  Ara paġna 19 tal-Ġurnal Uffiċjali kurrenti.

      (4)  ĠU L 9, 15.1.2004, p. 29

      (5)  ĠU L 9, 15.1.2004, p. 31

      ANNESS I
      Il-kapital sottoskritt tal-BĊNi

                  (EUR)

                  Sehem sottoskritt fit-30 ta’ April, 2004

                  Sehem sottoskritt mill-1 ta’ Mejju, 2004

                  Sehem biex jiġi ttrasferit

                     BĊN parteċipanti

                  Nationale Bank van België/Banque Nationale de Belgique

                  141 485 000

                  141 910 195,14

                  +425 195,14

                  Deutsche Bundesbank

                  1 170 200 000

                  1 176 170 750,76

                  +5 970 750,76

                  Bank of Greece

                  108 070 000

                  105 584 034,30

                  –2 485 965,70

                  Banco de España

                  439 005 000

                  432 697 551,32

                  –6 307 448,68

                  Banque de France

                  825 875 000

                  827 533 093,09

                  +1 658 093,09

                  Central Bank and Financial Services Authority of Ireland

                  51 270 000

                  51 300 685,79

                  +30 685,79

                  Banca d’Italia

                  728 630 000

                  726 278 371,47

                  –2 351 628,53

                  Banque centrale du Luxembourg

                  8 540 000

                  8 725 401,38

                  +185 401,38

                  De Nederlandsche Bank

                  221 615 000

                  222 336 359,77

                  +721 359,77

                  Oesterreichische Nationalbank

                  115 095 000

                  115 745 120,34

                  +650 120,34

                  Banco de Portugal

                  100 645 000

                  98 233 106,22

                  –2 411 893,78

                  Suomen Pankki

                  71 490 000

                  71 711 892,59

                  +221 892,59

                     BĊN mhux parteċipanti

                  Česká národní banka

                  0

                  81 155 136,30

                  Mhux applikabbli

                  Danmarks Nationalbank

                  86 080 000

                  87 159 414,42

                  +1 079 414,42

                  Eesti Pank

                  0

                  9 927 369,94

                  Mhux applikabbli

                  Central Bank of Cyprus

                  0

                  7 234 070,02

                  Mhux applikabbli

                  Latvijas Banka

                  0

                  16 571 585,02

                  Mhux applikabbli

                  Lietuvos bankas

                  0

                  24 623 661,42

                  Mhux applikabbli

                  Magyar Nemzeti Bank

                  0

                  77 259 867,83

                  Mhux applikabbli

                  Bank Ċentrali ta’ Malta

                  0

                  3 600 341

                  Mhux applikabbli

                  Narodowy Bank Polski

                  0

                  285 912 705,92

                  Mhux applikabbli

                  Banka Slovenije

                  0

                  18 613 818,63

                  Mhux applikabbli

                  Národná banka Slovenska

                  0

                  39 770 691,11

                  Mhux applikabbli

                  Sveriges Riksbank

                  133 180 000

                  134 292 162,94

                  +1 112 162,94

                  Bank of England

                  798 820 000

                  800 321 860,47

                  +1 501 860,47

                  Total

                  5 000 000 000

                  5 564 669 247,19

                  0

      ANNESS II
      Il-kapital imħallas tal-BĊNi

                  (EUR)

                  Sehem imħallas fit-30 ta’ April, 2004

                  Sehem imħallas mill-1 ta’ Mejju, 2004

                  Ammont ta’ ħlas ittrasferit

                     BĊN parteċipanti

                  Nationale Bank van België/Banque Nationale de Belgique

                  141 485 000

                  141 910 195,14

                  +425 195,14

                  Deutsche Bundesbank

                  1 170 200 000

                  1 176 170 750,76

                  +5 970 750,76

                  Bank of Greece

                  108 070 000

                  105 584 034,30

                  –2 485 965,70

                  Banco de España

                  439 005 000

                  432 697 551,32

                  –6 307 448,68

                  Banque de France

                  825 875 000

                  827 533 093,09

                  +1 658 093,09

                  Central Bank and Financial Services Authority of Ireland

                  51 270 000

                  51 300 685,79

                  +30 685,79

                  Banca d’Italia

                  728 630 000

                  726 278 371,47

                  –2 351 628,53

                  Banque centrale du Luxembourg

                  8 540 000

                  8 725 401,38

                  +185 401,38

                  De Nederlandsche Bank

                  221 615 000

                  222 336 359,77

                  +721 359,77

                  Oesterreichische Nationalbank

                  115 095 000

                  115 745 120,34

                  +650 120,34

                  Banco de Portugal

                  100 645 000

                  98 233 106,22

                  –2 411 893,78

                  Suomen Pankki

                  71 490 000

                  71 711 892,59

                  +221 892,59

                     BĊN mhux parteċipanti

                  Česká národní banka

                  0

                  5 680 859,54

                  +5 680 859,54

                  Danmarks Nationalbank

                  4 304 000

                  6 101 159,01

                  +1 797 159,01

                  Eesti Pank

                  0

                  694 915,90

                  +694 915,90

                  Central Bank of Cyprus

                  0

                  506 384,90

                  +506 384,90

                  Latvijas Banka

                  0

                  1 160 010,95

                  +1 160 010,95

                  Lietuvos bankas

                  0

                  1 723 656,30

                  +1 723 656,30

                  Magyar Nemzeti Bank

                  0

                  5 408 190,75

                  +5 408 190,75

                  Bank Ċentrali ta’ Malta

                  0

                  252 023,87

                  +252 023,87

                  Narodowy Bank Polski

                  0

                  20 013 889,41

                  +20 013 889,41

                  Banka Slovenije

                  0

                  1 302 967,30

                  +1 302 967,30

                  Národná banka Slovenska

                  0

                  2 783 948,38

                  +2 783 948,38

                  Sveriges Riksbank

                  6 659 000

                  9 400 451,41

                  +2 741 451,41

                  Bank of England

                  39 941 000

                  56 022 530,23

                  +16 081 530,23

                  Total

                  4 032 824 000

                  4 089 277 550,12

                  +56 453 550,12


title: Deċiżjoni tal-Kunsill (PESK) 2017/298 tas-17 ta' Frar 2017 li testendi l-mandat tar-Rappreżentant Speċjali tal-Unjoni Ewropea għall-Asja Ċentrali

text:
               21.2.2017

               MT

               Il-Ġurnal Uffiċjali tal-Unjoni Ewropea

               L 43/209

         DEĊIŻJONI TAL-KUNSILL (PESK) 2017/298
   tas-17 ta' Frar 2017
   li testendi l-mandat tar-Rappreżentant Speċjali tal-Unjoni Ewropea għall-Asja Ċentrali
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 33 u l-Artikolu 31(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fil-15 ta' April 2015, il-Kunsill adotta d-Deċiżjoni (PESK) 2015/598 (1) biex ħatar lis-Sur Peter BURIAN bħala r-Rappreżentant Speċjali tal-Unjoni Ewropea (RSUE) għall-Asja Ċentrali. Il-mandat tar-RSUE għandu jiskadi fit-28 ta' Frar 2017.

               (2)

               Il-mandat tar-RSUE jenħtieġ li jiġi estiż għal perijodu ieħor ta' 16-il xahar.

               (3)

               Ir-RSUE ser jimplimenta l-mandat fil-kuntest ta' sitwazzjoni li tista' tiddeterjora u li tista' timpedixxi l-kisba tal-objettivi tal-azzjoni esterna tal-Unjoni kif stabbiliti fl-Artikolu 21 tat-Trattat,

         ADOTTA DIN ID-DEĊIŻJONI:
   Artikolu 1
   Rappreżentant Speċjali tal-Unjoni Ewropea
   Il-mandat tas-Sur Peter BURIAN bħala r-RSUE għall-Asja Ċentrali huwa estiż sat-30 ta' Ġunju 2018. Il-Kunsill jista' jiddeċiedi li l-mandat tar-RSUE jintemm qabel, abbażi ta' valutazzjoni mill-Kumitat Politiku u ta' Sigurtà (KPS) u proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà (RGħ).
   Artikolu 2
   Objettivi tal-politika
   Il-mandat tar-RSUE għandu jkun ibbażat fuq l-objettivi tal-politika tal-Unjoni fl-Asja Ċentrali. Dawn l-objettivi jinkludu:

               (a)

               il-promozzjoni ta' relazzjonijiet tajba u mill-qrib bejn l-Unjoni u l-pajjiżi tal-Asja Ċentrali abbażi ta' valuri u interessi komuni kif stipulati fi ftehimiet rilevanti;

               (b)

               il-kontribut għat-tisħiħ tal-istabbiltà u l-kooperazzjoni bejn il-pajjiżi fir-reġjun;

               (c)

               il-kontribut għat-tisħiħ tad-demokrazija, l-istat tad-dritt, il-governanza tajba u r-rispett tad-drittijiet tal-bniedem u tal-libertajiet fundamentali fl-Asja Ċentrali;

               (d)

               l-indirizzar ta' theddidiet ewlenin, speċjalment ta' problemi speċifiċi b'implikazzjonijiet diretti għall-Unjoni;

               (e)

               it-titjib fl-effikaċja u l-viżibbiltà tal-Unjoni fir-reġjun, inkluż permezz tal-koordinazzjoni iżjed mill-qrib ma' sħab u organizzazzjonijiet internazzjonali rilevanti oħrajn, bħall-Organizzazzjoni għas-Sigurtà u Kooperazzjoni fl-Ewropa (OSKE) u n-Nazzjonijiet Uniti (NU).

         Artikolu 3
   Mandat
   1.   Sabiex jinkisbu l-objettivi ta' politika, il-mandat tar-RSUE għandu jkun li:

               (a)

               jippromwovi l-koordinazzjoni politika tal-Unjoni fuq bażi ġenerali fl-Asja Ċentrali u jgħin biex tkun żgurata l-konsistenza tal-azzjonijiet esterni tal-Unjoni fir-reġjun;

               (b)

               jimmonitorja, f'isem ir-RGħ, flimkien mas-Servizz Ewropew għall-Azzjoni Esterna (SEAE) u mal-Kummissjoni, il-proċess ta' implimentazzjoni tal-Istrateġija tal-Unjoni għal Sħubija Ġdida mal-Asja Ċentrali, ikkomplementat bil-konklużjonijiet rilevanti tal-Kunsill u rapporti ta' progress sussegwenti dwar l-implimentazzjoni tal-Istrateġija tal-Unjoni għall-Asja Ċentrali, jagħmel rakkomandazzjonijiet u jirrapporta lill-korpi rilevanti tal-Kunsill fuq bażi regolari;

               (c)

               jgħin lill-Kunsill biex tkompli tiġi żviluppata politika komprensiva fir-rigward tal-Asja Ċentrali;

               (d)

               isegwi mill-qrib l-iżviluppi politiċi fl-Asja Ċentrali billi jiżviluppa u jżomm kuntatti mill-qrib mal-gvernijiet, il-parlamenti, il-ġudikatura, is-soċjetà ċivili u l-mezzi ta' komunikazzjoni tal-massa;

               (e)

               iħeġġeġ lill-Każakistan, il-Kirgiżistan, it-Taġikistan, it-Turkmenistan u l-Użbekistan biex jikkooperaw fir-rigward ta' kwistjonijiet reġjonali ta' interess komuni;

               (f)

               jiżviluppa kuntatti u kooperazzjoni adatti mal-atturi interessati ewlenin fir-reġjun, u l-organizzazzjonijiet reġjonali u internazzjonali rilevanti kollha;

               (g)

               jikkontribwixxi għall-implimentazzjoni tal-politika tal-Unjoni dwar id-drittijiet tal-bniedem fir-reġjun f'kooperazzjoni mar-RSUE għad-Drittijiet tal-Bniedem, inklużi l-Linji Gwida tal-Unjoni dwar id-drittijiet tal-bniedem, b'mod partikolari l-Linji Gwida tal-Unjoni dwar it-Tfal u l-Konflitti Armati kif ukoll dwar il-vjolenza fuq in-nisa u l-bniet u l-ġlieda kontra l-forom kollha ta' diskriminazzjoni kontrihom, u tal-politika tal-Unjoni rigward ir-Riżoluzzjoni 1325 (2000) tal-Kunsill tas-Sigurtà tan-NU dwar in-Nisa, il-Paċi u s-Sigurtà, inkluż billi jimmonitorja u jirrapporta dwar l-iżviluppi kif ukoll ifassal rakkomandazzjonijiet f'dan ir-rigward;

               (h)

               jikkontribwixxi, f'kooperazzjoni mill-qrib man-NU u l-OSKE, għall-prevenzjoni u r-riżoluzzjoni ta' konflitti billi jiżviluppa kuntatti mal-awtoritajiet u ma' atturi lokali oħra bħal organizzazzjonijiet mhux governattivi, partiti politiċi, minoranzi, gruppi reliġjużi u l-mexxejja tagħhom;

               (i)

               jagħti sehmu għall-formulazzjoni ta' aspetti tal-Politika Estera u ta' Sigurtà Komuni, fir-rigward tal-Asja Ċentrali li huma relatati mas-sigurtà tal-enerġija, is-sigurtà tal-fruntieri, il-ġlieda kontra l-kriminalità serja, inklużi d-droga u t-traffikar tal-bnedmin, kif ukoll il-ġestjoni tar-riżorsi tal-ilma, l-ambjent u t-tibdil fil-klima;

               (j)

               jippromwovi s-sigurtà reġjonali fil-fruntieri tal-Asja Ċentrali fil-kuntest tat-tnaqqis tal-preżenza internazzjonali fl-Afganistan.

         2.   Ir-RSUE għandu jappoġġa l-ħidma tar-RGħ u jżomm ħarsa ġenerali fuq l-attivitajiet kollha tal-Unjoni fir-reġjun.
   Artikolu 4
   Implimentazzjoni tal-mandat
   1.   Ir-RSUE għandu jkun responsabbli għall-implimentazzjoni tal-mandat, filwaqt li jaġixxi taħt l-awtorità tar-RGħ.
   2.   Il-KPS għandu jżomm kollegament privileġġjat mar-RSUE u għandu jkun il-punt ta' kuntatt primarju tar-RSUE mal-Kunsill. Il-KPS għandu jipprovdi gwida strateġika u direzzjoni politika lir-RSUE fil-qafas tal-mandat, mingħajr preġudizzju għas-setgħat tar-RGħ.
   3.   Ir-RSUE għandu jaħdem f'koordinazzjoni mill-qrib mas-SEAE u d-dipartimenti rilevanti tiegħu.
   Artikolu 5
   Finanzjament
   1.   L-ammont ta' referenza finanzjarja maħsub biex ikopri n-nefqa relatata mal-mandat tar-RSUE għall-perijodu mill-1 ta' Marzu 2017 sat-30 ta' Ġunju 2018 għandu jkun ta' EUR 1 195 000.
   2.   In-nefqa għandha tiġi amministrata f'konformità mal-proċeduri u r-regoli applikabbli għall-baġit ġenerali tal-Unjoni.
   3.   L-amministrazzjoni tan-nefqa għandha tkun soġġetta għal kuntratt bejn ir-RSUE u l-Kummissjoni. Ir-RSUE għandu jkun responsabbli quddiem il-Kummissjoni għal kull nefqa.
   Artikolu 6
   Formazzjoni u kompożizzjoni tat-tim
   1.   Fil-limiti tal-mandat tar-RSUE u l-mezzi finanzjarji korrispondenti li jsiru disponibbli, ir-RSUE għandu jkun responsabbli għall-formazzjoni ta' tim. It-tim għandu jinkludi l-konsulenza esperta dwar kwistjonijiet speċifiċi ta' politika kif jirrikjedi l-mandat. Ir-RSUE għandu jżomm lill-Kunsill u lill-Kummissjoni infurmati fil-pront dwar il-kompożizzjoni tat-tim.
   2.   L-Istati Membri, l-istituzzjonijiet tal-Unjoni u s-SEAE jistgħu jipproponu l-issekondar ta' persunal biex jaħdem mar-RSUE. Is-salarju ta' tali persunal issekondat għandu jkun kopert mill-Istat Membru li jissekonda, mill-istituzzjoni tal-Unjoni li tissekonda jew mis-SEAE, rispettivament. L-esperti ssekondati mill-Istati Membri mal-istituzzjonijiet tal-Unjoni jew mas-SEAE jistgħu wkoll jiġu assenjati biex jaħdmu mar-RSUE. Il-persunal internazzjonali b'kuntratt għandu jkollu ċ-ċittadinanza ta' Stat Membru.
   3.   Il-persunal issekondat kollu għandu jibqa' taħt l-awtorità amministrattiva tal-Istat Membru li jissekonda, l-istituzzjoni tal-Unjoni li tissekonda jew is-SEAE, rispettivament, u għandu jwettaq dmirijietu u jaġixxi fl-interess tal-mandat tar-RSUE.
   4.   Il-persunal tar-RSUE għandu jitqiegħed fl-istess post li fih jinsab id-dipartiment rilevanti tas-SEAE jew id-delegazzjoni rilevanti tal-Unjoni sabiex ikunu żgurati l-koerenza u l-konsistenza tal-attivitajiet rispettivi tagħhom.
   Artikolu 7
   Privileġġi u immunitajiet tar-RSUE u tal-persunal tar-RSUE
   Il-privileġġi, immunitajiet u garanziji oħra meħtieġa għat-twettiq u l-funzjonament regolari tal-missjoni tar-RSUE u tal-membri tal-persunal tar-RSUE għandhom jiġu miftehmin mal-pajjiżi ospitanti, kif adatt. L-Istati Membri u s-SEAE għandhom jagħtu l-appoġġ meħtieġ kollu għal dan il-għan.
   Artikolu 8
   Sigurtà ta' informazzjoni klassifikata tal-UE
   Ir-RSUE u l-membri tat-tim tar-RSUE għandhom jirrispettaw il-prinċipji u l-istandards minimi ta' sigurtà stabbiliti bid-Deċiżjoni tal-Kunsill 2013/488/UE (2).
   Artikolu 9
   Aċċess għal informazzjoni u appoġġ loġistiku
   1.   L-Istati Membri, il-Kummissjoni, is-SEAE u s-Segretarjat Ġenerali tal-Kunsill għandhom jiżguraw li r-RSUE jingħata aċċess għal kwalunkwe informazzjoni rilevanti.
   2.   Id-delegazzjonijiet tal-Unjoni fir-reġjun u/jew l-Istati Membri, skont il-każ, għandhom jipprovdu appoġġ loġistiku fir-reġjun.
   Artikolu 10
   Sigurtà
   F'konformità mal-politika tal-Unjoni dwar is-sigurtà ta' persunal stazzjonat barra l-Unjoni f'kapaċità operattiva taħt it-Titolu V tat-Trattat, ir-RSUE għandu jieħu l-miżuri kollha raġonevolment prattikabbli, f'konformità mal-mandat tar-RSUE u abbażi tas-sitwazzjoni tas-sigurtà fiż-żona ta' responsabbiltà, għas-sigurtà tal-persunal kollu taħt l-awtorità diretta tar-RSUE, b'mod partikolari billi:

               (a)

               jistabbilixxi pjan ta' sigurtà speċifiku bbażat fuq gwida mis-SEAE, li jinkludi miżuri speċifiċi ta' sigurtà fiżiċi, organizzattivi u proċedurali, li jirregola l-ġestjoni taċ-ċaqliq mingħajr periklu tal-persunal lejn, u ġewwa, iż-żona ta' responsabbiltà, kif ukoll il-ġestjoni ta' inċidenti ta' sigurtà u li jinkludi pjan ta' kontinġenza u pjan ta' evakwazzjoni;

               (b)

               jiżgura li l-persunal kollu stazzjonat barra mill-Unjoni jkun kopert b'assigurazzjoni ta' riskju għoli, kif ikunu jeħtieġu l-kondizzjonijiet fiż-żona ta' responsabbiltà;

               (c)

               jiżgura li l-membri kollha tat-tim tar-RSUE li jkunu ser jiġu stazzjonati barra l-Unjoni, inkluż persunal ikkuntrattat lokalment, ikunu rċevew taħriġ adatt fir-rigward tas-sigurtà qabel jew kif jaslu fiż-żona ta' responsabbiltà, abbażi tal-klassifikazzjonijiet tar-riskju assenjati lil dik iż-żona mis-SEAE;

               (d)

               jiżgura li jiġu implimentati r-rakkomandazzjonijiet miftehmin kollha li jsiru wara valutazzjonijiet regolari ta' sigurtà u jippreżenta lill-Kunsill, lir-RGħ u lill-Kummissjoni rapporti bil-miktub dwar l-implimentazzjoni tagħhom u dwar kwistjonijiet oħra ta' sigurtà fil-qafas tar-rapport ta' progress u r-rapport dwar l-implimentazzjoni tal-mandat.

         Artikolu 11
   Rapporti
   Ir-RSUE għandu jipprovdi regolarment lir-RGħ u lill-KPS rapporti bil-fomm u bil-miktub. Ir-RSUE għandu jirrapporta wkoll lill-gruppi ta' ħidma tal-Kunsill, kif neċessarju. Għandhom jiġu ċċirkolati rapporti regolari permezz tan-netwerk COREU. Ir-RSUE jista' jipprovdi rapporti lill-Kunsill tal-Affarijiet Barranin. F'konformità mal-Artikolu 36 tat-Trattat, ir-RSUE jista' jiġi involut fl-għoti ta' informazzjoni lill-Parlament Ewropew.
   Artikolu 12
   Koordinazzjoni
   1.   Ir-RSUE għandu jikkontribwixxi għall-unità, il-konsistenza u l-effikaċja tal-azzjoni tal-Unjoni u għandu jgħin sabiex ikun żgurat li l-istrumenti kollha tal-Unjoni u l-azzjonijiet kollha tal-Istati Membri jkunu impenjati konsistentement sabiex jinkisbu l-objettivi ta' politika tal-Unjoni. L-attivitajiet tar-RSUE għandhom jiġu kkoordinati mad-dipartiment ġeografiku rilevanti tas-SEAE, kif ukoll mal-Kummissjoni. Ir-RSUE għandu jipprovdi informazzjoni fuq bażi regolari lill-missjonijiet tal-Istati Membri u lid-delegazzjonijiet tal-Unjoni.
   2.   Fuq il-post, għandu jinżamm kollegament mill-qrib mal-Kapijiet rilevanti tal-Missjonijiet tal-Istati Membri u mal-Kapijiet rilevanti tad-delegazzjonijiet tal-Unjoni. Dawn għandhom jagħmlu kull sforz biex jassistu lir-RSUE fl-implimentazzjoni tal-mandat. Ir-RSUE għandu wkoll iżomm kollegament ma' atturi internazzjonali u reġjonali oħrajn fuq il-post.
   Artikolu 13
   Assistenza b'rabta ma' pretensjonijiet
   Ir-RSUE u l-persunal tar-RSUE għandhom jassistu fil-provvediment ta' elementi bi tweġiba għal kwalunkwe pretensjoni u kwalunkwe obbligu li jirriżultaw mill-mandati tar-RSUE preċedenti għall-Asja Ċentrali, u għandhom jipprovdu assistenza amministrattiva u aċċess għall-fajls rilevanti għal tali finijiet.
   Artikolu 14
   Reviżjoni
   L-implimentazzjoni ta' din id-Deċiżjoni u l-konsistenza tagħha ma' kontributi oħrajn mill-Unjoni lir-reġjun għandhom jiġu riveduti regolarment. Ir-RSUE għandu jippreżenta lill-Kunsill, lir-RGħ u lill-Kummissjoni rapport ta' progress sat-30 ta' Settembru 2017 u rapport komprensiv dwar l-implementazzjoni tal-mandat sal-31 ta' Marzu 2018.
   Artikolu 15
   Dħul fis-seħħ
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-17 ta' Frar 2017.

            Għall-Kunsill

            Il-President

         E. BARTOLO

      (1)  Deċiżjoni tal-Kunsill (PESK) 2015/598 tal-15 ta' April 2015 li taħtar ir-Rappreżentant Speċjali tal-Unjoni Ewropea għall-Asja Ċentrali (ĠU L 99, 16.4.2015, p. 25).

      (2)  Deċiżjoni tal-Kunsill 2013/488/UE tat-23 ta' Settembru 2013 dwar ir-regoli tas-sigurtà għall-protezzjoni ta' informazzjoni klassifikata tal-UE (ĠU L 274, 15.10.2013, p. 1).